text:
dichonan & ekspreshonnan
lista bou di konstrukshon
Abea tur ta bisti mes flus, pero no ta tur a pikabo.
alma malu no kier bai su so
alpargata bisti mea - unhende a drecha
baka No kumpra baka, kumpra karni
(variashon: Dikon kumpra baka si por bebe lechi tur dia)
Asina hende ta bisa ku ta preferá di tin un bida sin
responsabilidat, di no ta kasa, i di tin relashon afó.
bai skòp bleki
bai fliet
barku - Un barku mara no ta gana fleta - E trabou tin ku sigui pa e kaba
bati paña kore bai
biná - bo ta manera bina ku a tende tiru - unhende ku a kore yega
Beran a kue tera - tempu ta malu
boltu kashaka
Bo tin ku kana pa bo atras tembla - Si bo no sali bo no ta haña nada
bula waya (politik) - kambia pa oposishon òf visa versa
Da vla saka vla
dies un ratu: ta manera flor di yambo
ta manera shimaruku
ta manera kandela di papel
Dios ta wardabu for di pika di pruga. ......................
"djindja malu di bofi" - ora un djindja a blas
"duna mi un kos pa mi tene den mi man" - un manera pa pidi sen
E ta laga morto na kas, yora morto na santana - fuente: La Union 23 okt 1941
e trabou ta tene man - e trabou ta bai slou (pa ku difikultat)
ehehe patarata grandesa - eksageradamente trankil
floho manera un kaka di marduga (na marduga bo por pupu trankil)
Gai ku no sa kanta tin algu den su garganta - fuente: La Union 23 okt 1941
grandesa di pushi flaku - fuente: La Union 23 okt 1941
guepi sin mondongo - un hende flaku
habrak'e na werki - plam'e for di otro
kacho viktor, bo ta manera kacho viktor - unhende kaweta ta skucha tur kos (radio rca victor)
hende di kabes fuente 9 - hende ku problema mental
huma no tin huma sin kandela
kaba na aros i koko - e kos bon no a bini
kada kachó lembe su palu - bo no por stens mas riba hende, kada ken mes wak kon ta hasi
kaiman tin hopi kaiman na boka di riu.
Kaminda leu, guiambo ta seka na palu fuente 17 pag. 396
Kani mi pa mi kani bo
kara tampa - un kara diki
kar'i snepi - un kara fini (manera un snepi)
karga di tur kunuku ta yena Punda - kos chiki tambe ta konta fuente Wikipedia
Kargadó di saku largu no ta konfia su kompañero. fuente 17 pag. 396
Karpitan na boka di forti, kleinvishi na Poolshi Abou - fuente: La Union 23 okt 1941
Kome hariña bisti bòm,tambe: kome hariña bisti barika
Kore plama paña
kuchu di dos banda - inkonfiabel
kunuku bieu no sa falta batata fuente Wikipedia
Laga kai manera patia bèrdè fuente Ultimo notisia djasabra 19 feb 2011 pag. 5
lagadishi - Ami no ke loshi ku lagadishi
Lamí ta korta - ta hasi friu (mira palabra arkaiko, lamier - sirena fuente 11: pag. 218)
madoa Mi a bai un madoa di soño, mi ta den madoa - un soño leve
Makaku sa kua palu ta subi - unhende sa na ken si e por hasi tal kos i ken no.
Makaku su wowo ta hundu, e ta yora pa dilanti fuente: La Union 23 okt 1941
mama mondèngè -
maribomba ta wak atras di otro, pero e la lubida ku e mes no por sinta riba di dje.
Mi barika yama godè hèmè - bisa ora a kome, pero no sufisiente
morto - "e ta dera tur morto" - e ta tritri - metichi - letelete
Mucha di kunuku fuente Wikipedia
Mucha ku no ta tende ta kai den boka di warawara.
Na mi kurpa bo no ta tene lanta -
Nanse di ku Sese: tur kos ta un purbamentu - fuente: La Union 23 okt 1941
Na su winda wenle – un hende muhé pa su kuenta
No ta tur kos ku ta lombra ta oro - no ta tur kos ku ta mustra bon ta bon.|
Ora kòki ku bòtelir tin guera, ta sabi unda manteka a bai fuente 17 pag. 396
Ora kos ta di malu papel muha ta kortabu.
Ora kos ta di malu bo ta kai pechu ariba, kibra bo smul.
Ora pampuna haña bon tera janga e ta janga - Ora unhende hana bon trabou su konosinan no ta konta mas.
Ora tera seka e ta bira flèhidu. - Ora un hende perde trabou bida ta bira difisil.
Ora pushi no tei raton ta tuma kas - fuente: La Union 23 okt 1941
Pa dal kacho nunka ta falta palu - fuente: La Union 23 okt 1941
Pasa ront Schottegat - tarda hopi
pasawaka - Tur e matanan a bai pasawaka - Tur e matanan a muri.
patarata grandesa - trankil, riba un rust
perde fleta - "ban pa nos no perde fleta" - ban sigui ku e trabou
pio ku un raton di kèrki fuente: 18, pag. 50-
rekubeku, ni di rekubeku - ni pa grasia fuente: 18
Seru ku seru no sa topa, ma yu di mama ku yu di mama si fuente 17 pag. 395
siete punta, un konopi - inkonfiabel
skèr, tur e polítikonan ta kòrtá ku mesun skèr - nan ta meskos
spiritu di bòkel - unhende hopi flaku
tera a seka, ora bo bin tera a seka - bo ta lat
trùk di dies wil - e pieda domino di dos biaha sinku. (antes tatin trùk militar ku dies wil)
tumba lana - a kambia, " e shon a tumba lana" e shon a kambia hopi
Viata a bira hudiu - un hende a drecha
Mi ta riba un webu - mi ta intrankil, nervioso
Yu di shete tata, un tafla - un mama ku no sa di kua tata e yunan ta.
Zumbi di ku hende bibo no ta malu, chumbu kayente (bala) lo no a pasa.
Zumbi ta bati su kasa ku palu - E momentu ku awaseru ta kai ku solo.
ekspreshonnan pa
alerta ora un hefe òf vitó
ta bin:
patugai ta bai riu
baka tei riu
laman ta yen
baka ta den mahishi


c: text/html

text:
-
Contact
- lionel_326@hotmail.com
FDA lo por duna lus bèrdè na viagra pa hende muhé.
Reading Time: 3 minutes
E píldora Flibanserin, mihó konosí komo Viagra pa hende muhé ku a keda desaprobá dos bia pa FDA (Food and Drug Administration) for di 2010, awor tin hopi chèns di keda aprobá despues di a risibí voto di 18-6 for di pènel di konseheronan.
Viagra pa hende hòmber ta konosí di reforsá e parti genital di e hòmber, kousando mas stimulashon di sanger den e pénis kual ta duna e hòmber mas forsa di erekshon. E viagra pa hende muhé no ta funshoná asina. E ta traha dirèkt riba sentro di plaser den e seleber di hende muhé (pasó hende muhé ta mas kompliká, mas ku klaro). Hende muhénan ku a bebe e píldora tur dia den e fase di prueba a bisa ku nan ta tene relashon seksual ku mas frekuensha i disfrutá hopi mas tantu di e akto.
E píldora di Sprout Pharmaceuticals originalmente a keda trahá pa trata depreshon. Sinembargo hende muhénan ku tabata bebe e píldora a ripara ku nan libído (deseo seksual) a subi konsiderablemente despues ku nan a kuminsá uza e píldora. FDA a desaprobá e píldora aki debí na su efektonan sekundario negativo ku ta entre otro preshon di sanger abou, nousia, kansansio, mareo i insomnia. Pero awor FDA lo por aprobá e droga komo medikamentu pa trata HSDD (Hypoactive Sexual Desire Disorder) kual ta falta di deseo seksual serka hende muhé.
Hende muhénan aparentemente no tin kunes ku e efektonan sekundario aki, pasó e píldora lo por yuda drecha nan bida seksual i salba nan matrimonio. Ta trata aki di hende muhénan ku ta bisa ku nan deseo seksual no ta abou, sino ku nan no tin deseo seksual mes, i di mesun forma ku nan ta yuda hende hòmber ku nan problemanan seksual, nan mester yuda hende muhé tambe!
FDA usualmente sa sigui konseho di su pènel di konseheronan, pero no tur bia. Aworakí FDA ta bou di preshon di organisashonnan femenino ku ta akusando FDA di ta kulpabel di seksismo institushonalisá, i di ta duna prioridat na medikamentunan pa trata desfunshonabilidatnan seksual serka hende hòmber.
Pues e muhénan sigur ta sumamente ansioso pa yegada riba merkado di e píldora ros pa asina porfin nan por ‘boost’ nan libído i finalmente kuminsá disfrutá mas di sèks! Mi ta spera e píldora yuda kita bèrgwensa tambe, pasó tantu bal bo ke sèks mas tantu, pero bo tin bèrgwensa pa hasi tur kos ku ta eksitante! Tambe mi ta spera e píldora yuda e muhénan ku ta kana ku ‘bitch attittude’ i ta kana ta h*** bida di hende, pa nan tambe kita bèrgwensa, bisti kurashi i subi un bon basora pa kita nan mal moda!
Fuente: Daily Mail
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.

robotstxt: allowed

filter: keep


text:
Dia 22 di febrüari 1857, e fundador di patfenderei
a nasé na Inglatera. Su nòmber kompleto tabata: Robert Stephenson Smyth Baden-Powell. Robert Baden-Powell tabata
gusta gosa di naturalesa, pinta, toka violin i hasi diferente kaminata.
Na edat hóben, Robert Baden-Powell a bira ofishal
den ehérsito na Inglatera. Despues di un tempu e la wòrdu mandá na India i Suráfrika. Na e paisnan aki, e la siña traha den
grupo chikitu ku sòldatnan. Baden-Powell a haña esaki algu hopi útil. Tur lokual ku Robert Baden-Powell
a siña i eksperensiá ku e sòldatnan, e la skirbi den un buki.
E buki aki yama "Aids to scouting". E buki aki
tabata kontené tur tipo di téknikanan i instrukshon ku por a usa den naturalesa i tambe situashonnan difísil.
Dia ku Baden-Powell a regresá Inglatera, e la
ripará kuantu atenshon su buki a haña bou di e mucha hòmber di Inglatera.
Den un korant ingles konosí, a sali un relato
di e buki "Aids to scouting", bou di e
titulo di "Scouting for boys" patfenderei pa
mucha hòmbernan.Na aña 1907 Baden-Powell a tene un kampamentu ku un grupo di mucha hòmber na Browsea Island. E mes un aña aki
a wòrdu konsiderá e aña di komienso pa patfenderei.


text:
Caya Papa Juan Pablo II, (Rondweg)Dakota:Diabierna den careda di 4’or di atardi, polis ta wordo manda cu urgencia na e crusada Caya Papa Juan Pablo II cu Dadelstraat, pa un boksmento caminda un truck di Setar a drenta un cura di cas.
Na yegada enberdad nan ta topa cu un Nissan Tiida cu hopi daño material y un truck di setar den un cura di cas. Na e sitio nan a bin compronde cu e Nissan Tiida tabata biniendo di panort y e chauffeur di e Tiida no ta duna preferencia na e truck di Setar cu tabata biniendo di pariba y a sali su dilanti.
E impacto fuerte a pone cu e Nissan Tiida a bira cara panort y e truck di Setar a perde control y a kibra un cura di cas, meter di awa y a drenta bay te na e veranda di e cas.
Na prome instante a pidi pa un ambulance, pero despues a bin resulta cu tur dos chauffeur tabata bon y no tabata desea ambulance. Polis di trafico tambe a bin na e sitio pa haci mas investigacion.


text:
Huidige artikelen
woensdag 4 juli 2018 - E formularionan di declaracion di inkomstenbelasting 2017 a cuminsa sali
E fecha oficial di otorgamento ta 2 di juli 2018
ORANJESTAD – Departamento di Impuesto ta informa cu e formularionan di declaracion di inkomstenbelasting 2017 a cuminsa sali. Durante luna di juli e clientenan lo ricibi nan formulario via post manera custumber. E fecha oficial di otorgamento ta 2 di juli 2018. Pa ley e clientenan ta haya 2 luna pa yena y entrega e formulario. Di acuerdo cu ley, e ultimo dia pa entrega esaki ta 3 di september 2018.
Banda di e termino legal di 2 luna, Departamento di Impuesto ta duna 3 luna mas di tempo pa por entrega e declaracion. E fecha final pa e clientenan cu ta haci uzo di e 3 luna extra ta 3 di december 2018.
Departamento di Impuesto ta recomenda pa cuminsa prepara tur documento necesario relaciona cu entrada y gasto di aña 2017 por ehempel: salario anual, pension di trabou, pension di biehes, pension di viudo of huerfano, entrada di huur di propiedad, entrada di ‘side-jobs’, carta di interes di banco y/of otro instancia, seguro di bida, comprobante di donacionnan haci, comprobante di gastonan di scol di yiu cu ta studia den exterior etc. E clientenan cu tin un empresa propio (eenmanszaak), tambe mester prepara nan relato anual di aña 2017. Den caso cu e cliente mes no por traha e relato anual aki, ta recomendabel pa busca un consehero.
Yena y entrega e formulario ta un obligacion legal. Door di yena y entrega e formulario na tempo, e cliente ta evita cu e ta haya un cobransa (taxativo) cu boet. E boet ta 5% di e suma di belasting y ta minimo Afl. 250 y maximo Afl. 10.000. Ademas pa medio di e declaracion, e cliente ta haya e oportunidad pa haci uzo di su derecho di deduci su gastonan.
Gerencia di Departamento di Impuesto
4 di juli 2018


text:
-
Contact
- lionel_326@hotmail.com
OPEC lo no baha produkshon di krudo, a ni maske preis di krudo baha te na 20 dòler pa barí.
Reading Time: 2 minutes
Segun Minister di Saudi Arabia Ali al-Naimi, nan lo no baha produkshon di krudo i lo mantené produkshon na 30 mion barí pa dia. E redukshon di e preis lo yuda stimulá kresementu ekonómiko global.
Krudo Brent na yüni 2014 tabata 116 dòler pa barí, kual ta e punto di mas haltu ku el a yega. Aworakí el a baha mas ku 46%.
Segun e Minister di Saudi Arabia, mundu lo no konosé preis di krudo di mas ku 100 dòler pa barí atrobe. (Mi ta spera e shon aki su boka ta santu)
Aunke suministro di fuentenan di energia alternativo tin efekto riba e kantidat di suministro di krudo, ekspertonan ta kere ku e kousa mayor di e redukshon di preis di krudo ta e demanda ku ta baha dor di un ekonomia hopi slow. Prinsipalmente ekonomia di China no ta kresiendo manera ántes. E kresementu ekonómiko di China a baha hopi den último lunanan.
(Si bo no ta komprondé “at all” kiko suministro ku demanda ku produkshon di krudo tin di haber ku e preis, chèk e artíkulo “Kon bin preis di gasolin ta bahando” ku ta splika tur loke bo mester sa. Bai les’é, no ta pòrnada mi a skibié,)
Ekonomistanan di IMF (International Monetary Funds) ta bisa ku e redukshon den preis di krudo, lo por stimulá ekonomia ku 0.7%.
Di forma similar, paisnan ku ta forma parti di OPEC (Organization of Oil Exporting Countries) ta kere ku e preis lo bolbe subi bèk na 70 pa 80 dòler pa barí na final di 2015 despues ku e ekonomia drecha, i esaki lo bolbe subi e demanda.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Científiconan ta adverti cu e lus blauw por transforma moleculanan vital di e retina den “asesino di celulanan”.
Un estudio recien a determina cu e lus emiti pa dispositivonan digital y solo por daña e retina gravemente y ta acelera ceguera.
Segun e portal Science Dialy, e investigacion realisa pa cientificonan di e Universidad di Toledo, a describo e proceso causa door di e exposicion na e tipo di luz, cu tin como consecuencia e degeneracion macular relaciona cu edad, e causa principal di ceguera den e pais aki.
Pa por wak, e wowo mester di un “suministro continuo di moleculanan retinal” cu ta yuda e celulanan fotoreceptor, segun e investigado Ajith Karunarathne. Sin embargo, e exposicion na e lus blauw ta haci cu e moleculanan vital ta provoca reaccionnan cu ta genera algun moleculanan kimico toxico den e celulanan fotoreceptor.
“E ta toxico. Si bo pone un lus blauw briya ariba e retina, e moleculanan retinal ta mata e celulanan fotorreceptoras na mes momento cu e ta disolve e molecula receptor den e tejido”, segun un otro specialista, Kasun Ratnayake.
E estudio ta bisa cu e proceso aki no ta activa cu lus berde, geel of cora. Di mes manera, e ta adverti riba e toxicidad genera pa molecula retinal dor di e lus blauw ta universal” y “por mata cualkier tipo di celula”.
Pa proteha e vision, specialistanan ta conseha uza bril di solo y evita di uza celular of tablet den scuridad.


text:
Na Centro di Husticia na Santa Cruz a tuma lugar un ceremonia special pa haci entrega di promocion. Den presencia di famia y coleganan a haci entrega di promocion. Sr. Andrew Hoo, Korpschef di Cuerpo Policial Aruba a hiba palabra di gradicimento pa e coleganan cu a ricibi nan promocion. Na e famianan ela yama danki pa e cooperacion, sosten y pasenshi duna na cada un di personanan cu a ricibi nan promocion.
Un total di 7 persona a ricibi nan promocion parti den personal adiministrativo y agentenan policial. E personanan cu a ricibi nan promocion ta lo siguiente:
Sr.Marcus Kaauw for di Brigadier pa Brigadier 1ste klasse.
Sr.Omar de Kort for di Brigadier 1ste klasse pa Hoofdagent
Sr.Jose Henriquez for di Brigadier 1ste klasse pa Hoofdagent
Sra. Liliana Rasmijn for di Hoofdagent pa Hoofdagent 1ste klasse
Sr. Marlon Raphaela for di Hoofdagent 1ste klasse pa Onderinspecteur
Sr. Albert Lioe-A-Tjam for di Onderinspecteur pa Onderinspecteur 1ste klasse
Sra. Rosemin Croes for di Commies 1ste klasse pa Hoofdcommies
Korpschef Andrew Hoo a haci cambio di nan rango den presencia di famia y coleganan. Awor nan lo carga responsabilidad mas grandi pero no tin nuin duda cu nan experencia y experticio lo resalta den nan trabou.


text:
Central di Polis ta wordo poni na altura dor di un oficial di polis cu na e departamento di Loss & Prevention di un hotel High Rise cu nan a haya varios carchi di AZV falso. Na nan yegada polisnan ta papia cu e manager di Loss & Prevention di dicho hotel, C. E ta declara cu el a haya dos Carchi di AZV cu probablemente lo ta falsifica. Esaki a wordo confirma door di e polisnan ora cu nan a controla e carchinan aki. Esaki ta riparabel na e rand blanco di e carchinan y e nr di registracionnan no ta cuadra cu reglanan di AZV. C. ta sigui bisa cu, ora cu personal di contratistanan ta bin haci trabaonan na e hotel, nan mester mustra un identificacion na e time- keeper pa nan haya un dagpas, pa asina por tin acceso liber riba tereno di hotel pa haci nan trabaonan. C. a wordo informa cu tin algo straño cu e dos carchinan di AZV en cuestion. Eynan mes e security por a localisa un di e sospechosonan y esaki a wordo treci dilanti di polisnan. E security a bay bek ariba tereno di hotel pa busca e otro sospechoso. Pero esaki a resulta cu e no ta e persona cu cual polisnan tabata tin e carchi di AZV. Relaciona cu esaki, a bay over na detencion di e homber ANJC pa falsificacion di documento. E otro homber, AJGL tabata spoorloos. Door di investigacion a bin haya sa cu e dos hombernan tabata traha pa e contratista Long Life. E otro homber cu no tabata e sospechoso cu polisnan tabata buscando, a declara cu e no tabata tin identificacion cun’e. Aki tambe a haci un investigacion caminda a constata cu su permiso a caduca dia 2 december 2017. Personal di Guarda Nos Costa a pidi pa trece e persona aki tambe pa nan pa mas investigacion. Mirando cu e otro sospechoso di e carchi di AZV tabata spoorloos, a pidi pa trece e van di Guarda Costa pa asina transporta e dos hombernan aki. Un rato despues e doño di Long Life, B. ta yega. El a informa cu e homber C. ta esun cu ta encarga pa busca personal y cu e sa cu su compania tin regla. Pero e no tabata na altura cu e reglanan aki a wordo kibra. Polis a trece na su atencion cu su persona como doño mester zorg pa e reglanan wordo cumpli cun’e. Tambe polisnan a bis’e pa asina e homber AJGL yega trabao, pa e trece Warda di Polis. Esaki a wordo bisa tambe na C., ya cu e ta esun encarga cu personal pa e compania.
E dos cabayeronan aki a wordo transporta pa Guarda Nos Costa. Eynan y den consulta cu hefe di GNC a dicidi cu AJNC lo wordo persigui penalmente. Pa esaki, C. a presenta dilanti hues Comisario na warda di Strandpolitie unda el a keda deteni pa mas investigacion door di recherche.
Ilegal gara cu carchi di AZV falsifica
Central di Polis ta wordo poni na altura dor di un oficial di polis cu na e departamento di Loss & Prevention di un hotel High Rise cu nan a haya varios carchi di AZV falso. Na nan yegada polisnan ta papia cu e manager di Loss & Prevention di dicho hotel, C. E ta declara cu el a haya dos Carchi di AZV cu probablemente lo ta falsifica. Esaki a wordo confirma door di e polisnan ora cu nan a controla e carchinan aki. Esaki ta riparabel na e rand blanco di e carchinan y e nr di registracionnan no ta cuadra cu reglanan di AZV. C. ta sigui bisa cu, ora cu personal di contratistanan ta bin haci trabaonan na e hotel, nan mester mustra un identificacion na e time- keeper pa nan haya un dagpas, pa asina por tin acceso liber riba tereno di hotel pa haci nan trabaonan. C. a wordo informa cu tin algo straño cu e dos carchinan di AZV en cuestion. Eynan mes e security por a localisa un di e sospechosonan y esaki a wordo treci dilanti di polisnan. E security a bay bek ariba tereno di hotel pa busca e otro sospechoso. Pero esaki a resulta cu e no ta e persona cu cual polisnan tabata tin e carchi di AZV. Relaciona cu esaki, a bay over na detencion di e homber ANJC pa falsificacion di documento. E otro homber, AJGL tabata spoorloos. Door di investigacion a bin haya sa cu e dos hombernan tabata traha pa e contratista Long Life. E otro homber cu no tabata e sospechoso cu polisnan tabata buscando, a declara cu e no tabata tin identificacion cun’e. Aki tambe a haci un investigacion caminda a constata cu su permiso a caduca dia 2 december 2017. Personal di Guarda Nos Costa a pidi pa trece e persona aki tambe pa nan pa mas investigacion. Mirando cu e otro sospechoso di e carchi di AZV tabata spoorloos, a pidi pa trece e van di Guarda Costa pa asina transporta e dos hombernan aki. Un rato despues e doño di Long Life, B. ta yega. El a informa cu e homber C. ta esun cu ta encarga pa busca personal y cu e sa cu su compania tin regla. Pero e no tabata na altura cu e reglanan aki a wordo kibra. Polis a trece na su atencion cu su persona como doño mester zorg pa e reglanan wordo cumpli cun’e. Tambe polisnan a bis’e pa asina e homber AJGL yega trabao, pa e trece Warda di Polis. Esaki a wordo bisa tambe na C., ya cu e ta esun encarga cu personal pa e compania.


text:
Huidige artikelen
dinsdag 1 december 2015 - Awe ta ultimo dia cu por haci peticion pa prolongacion di termino pa entrega e declaracion di inkomstenbelasting 2014
Pa esnan cu no ta alcansa pa entrega e declaracion di inkomstenbelasting 2014
ORANJESTAD – Departamento di Impuesto ta informa cu e ultimo dia pa entrega e declaracion di inkomstenbelasting 2014 ta awe diamars, dia 1 di december 2015. Pa e cliente cu no ta alcansa pa entrega su declaracion awe, tin posibilidad pa entrega un peticion den cua ta pidi pa prolonga e termino pa entrega e declaracion aki. Awe diamars ta e ultimo dia cu por haci e peticion aki. No lo honra e peticionnan cu drenta despues di dia 1 di december 2015.
Haci peticion
Pa haci peticion pa prolongacion di termino, cliente por yena e formulario ‘Aanvraag uitstel aangifte inkomstenbelasting’. E formulario aki ta obtenibel na oficina principal na Camacuri, Oficina di gobierno na San Nicolas of via e website www.impuesto.aw.
Alabes tin posibilidad pa haci peticion door di manda un e-mail. Pa esaki mester yena e formulario di peticion digital cu yama ‘Aanvraag eerste uitstel inkomstenbelasting’ cu Departamento di Impuesto tin disponibel riba su website via e link ‘e-uitstel aangifte inkomstenbelasting 2014’. E link aki ta riba e pagina principal den e box ‘Actueel’.
Si pidi na tempo pa prolonga e termino, e ora e cliente por haya 2 luna mas di tempo pa por yena y entrega su declaracion sin tin mester di preocupa cu e lo haya boet despues. E boet ta minimo Afl. 250,- y maximo Afl. 10.000,- y esaki ta un gasto innecesario.
Tur cliente cu a haci un peticion pa prolongacion di termino, lo ricibi un contesta por escrito di Departamento di Impuesto den e simannan venidero.
Gerencia di Departamento di Impuesto
1 di december 2015


text:
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
PROTESTA
E corant Hulandes a informa e portal aki cu nan a entama un protesta contra Wever Croes y a informe di dje tambe. Segun e corant, e hecho cu Wever ta reclama cu a cite robez, no a cay den bon tera di e corant. Nan ta considera esey como dañino pa e corant y iresponsabel. Tambe nan ta mustra puntonan pa mustra cu debidamente nan a cita tur cos corecto. A pidi e prome minister pa rectifica e declaracionnan aki mesora y di un forma publico.
REACCION PROME MINISTER
Prome minister Wever a reacciona mesora, informando e corant cu a tuma nota di e peticion pa rectificacion. Aki un biaha mas e prome minister ta sigura e corant cu tin citadonan cu nunca e no a bisa. “Como tal mi lo no rectifica tampoco. Mi abogado lo atende cu NRC directamente” Wever a sigui bisa. Ademas e la manda un link pa e corant cu e version corecto di su declaracion, y a bisa cu e no ta bay dedica mas energia na e asunto.
PALM BEACH – Gobierno a re-aloca e operacion di sufersnan na Malmok (Fishermans Hut) pa crea mas espacio pa publico. Esaki ta e informacion cu e mandatario di infrastructura a informa diahuebs mainta tempran. Un anochi prome por a mira un grupo di habitantenan protesta pasobra na altura di Ritz Carlton (cerca di e area) a kita espacio pa nan campa. No ta conoci si esaki tin relacion cu e decision menciona. No ta conoci con esaki lo afecta e operacion di e surfernan en cuestion. Eynan ta e sitio tambe pa tene e acostumbrado 'Aruba Hi- Winds'.
ORANJESTAD – Gobierno ta contra e idea di Camara di Comercio pa impone un impuesto nobo cu tin cu atende cu cobransa di recohemento di sushi, envez di cobra na casnan particular y negoshi. Ta parse cu Camara di Comercio a cambia nan punto di bista pa loke ta cobransa di Serlimar pa recohe sushi. Asina minister di infrastructura Otmar Oduber a indica diamars den un conferencia di prensa. Esaki pasobra mientras cu e gremio commercial ta manda e mandatario un carta cu ta bisa cu ta sostene e idea pa cobra sushi, den un comunicado saca e siman aki, ta laga afor cu e gremio kier pa pueblo paga esaki via un impuesto nobo. Esaki ta parti diun diferencia di opinion grandi cu tin den hunta di Camara di Comercio segun Oduber.
PARIS/ORANJESTAD – Aruba a haya un revision positivo di The Organization for Economic Co-operation and Development (OECD) dialuna. Esaki ta nifica cu Aruba no ta bay riba e lista preto di paisnan cu no ta cumpli cu transparencia di informacion fiscal. Pero e tin trabou pa haci si, pa cumpli cabalmente segun e organisacion. Asina e organisacion ta bisa riba su website awe.
ORANJESTAD - Relacion di Reino ta basa riba madures politico y respet mutuo. Asina prome minister di Aruba Evelyn Wever Croes a bisa e representante di Reino Hulandes den Caribe, Erwin Arkebout, segun un comunicado cu e departamento di prensa di gobierno a manda pa prensa den fin di siman. Wever-Croes siman pasa a reuni cu e representante di Reino Hulandes den Caribe. Recientemente señor Arkenbout a wordo nombra na e posicion aki y esaki tawata su prome reunion cu Prome Minister di Aruba.
ORANJESTAD - Prome Minister Evelyn Wever-Croes a haci un anuncio diabierna cu lo tin un maximo den salario pa directornan di companianan estatal pero no ta cla ainda cuanto esaki lo bira. Cambionan cu lo bay mira den e companianan aki, ta e salario di e directornan di e companianan estatal. Lo pone un maximo di loke un director por gana. Na Hulanda e maximo ta na 150 porciento di e salario di e Minister President. E plan aki a haya sosten di tur Parlamentario presente. Ainda ta delibera con ta bay regla esaki den ley. E plan aki ta den deliberacionnan tambe si Parlamento ta bin cu esaki den Ley di Iniciativa of Gobierno mes lo bin cu ne.
ORANJESTAD – Mientras cu gobierno kier haci investigacion aworaki riba e.o. e fayonan cometi pa cu e construccion di hospital nobo, no tin e placa pa haci tal. Por lo menos no awor, ta loke por a compronde di minister di Salud Dangui Oduber den un reaccion pa NoticiaCla. E pregunta ta basa riba informacion cu e sindicato (TOPA) a divulga den curso di e siman aki. “Manera ta conoci e situacion di finanzas publico no ta duna nos e luho pa haci tur loke nos tin deseo di haci” Oduber a bisa NoticiaCla riba e pregunta cu si ta berdad cu no tin placa pa haci e investigacion awor. “ Ohala Aruba no tawata bancarota anto e ora ey, e investigacion di hospital lo a tuma lugar hopi tempo pasa”. E ta confirma cu e situacion pa loke ta trata e proyecto di hospital ta uno hopi grave.


text:
ORANJESTAD – Departamento di Impuesto ta informa cu recientemente Parlamento di Aruba a aproba un cambio di ley importante riba tereno di winstbelasting. Pago di winstbelasting tawata sosode pa medio di un cobransa di inspector. E sistema aki ta conoci den mundo di fiscalidad como un sistema di 'aanslagbelasting'. E sistema aki a wordo cambia pa un sistema di 'aangiftebelasting' caminda cu e negoshinan lo mester entrega nan declaracion y paga na e mes momento. E cambio di ley aki ta valido pa winstbelasting desde aña fiscal 2014. Ta importante pa e clientenan cu ta cay bou di winstbelasting ta na altura di e cambio importante aki.
Diferencia entre un 'aangiftebelasting' y un 'aanslagbelasting'
Un aangiftebelasting ta un tipo di belasting unda e cliente mes tin cu calcula su belasting y despues ta paga e suma cu el a calcula na Departamento di Impuesto. E cliente mester entrega un declaracion y haci e pago di belasting casi na mes momento. Pa un 'aangiftebelasting', inspector di impuesto no ta saca un cobransa provisional y/of un cobransa definitivo (voorlopige of definitieve aanslag). Si acaso despues resulta cu e suma di belasting cu e cliente a paga, ta menos di locual cu e mester a paga, anto inspector por saca un cobransa adicional, miho conoci como 'naheffingsaanslag'. Algun ehempel di aangiftebelasting ta: loonbelasting, BBO, BAZV, BBV y Toeristenheffing.
Ora ta trata di un aanslagbelasting, ta inspector ta esun cu ta calcula y stipula e belasting cu e cliente tin cu paga. Inspector ta evalua e declaracion cu e cliente a entrega. Despues ta saca un cobransa provisional y/of un cobransa definitivo despues cu e aña fiscal termina. Inspector por dicidi tambe di saca un cobransa provisional durante e aña fiscal. Asina inspector ta formalisa e debe di belasting cu e cliente tin cu paga na Departamento di Impuesto. Si acaso despues resulta cu e suma di belasting cu inspector a calcula ta menos, anto inspector por saca un cobransa adicional, miho conoci como 'navorderingsaanslag'. Pero inspector no por saca un navorderingsaanslag ki ora cu ta. Pa por saca un ‘navorderingsaanslag’ ta rekeri cu inspector mester tin datonan nobo (nieuw feit) cu e no tawata na altura di nan mas prome. Hopi biaha ta trata di ‘mal intencion’ di cliente, esta cu deliberadamente el a keda sin declara cierto entrada cu e meta pa paga menos belasting. Ehempelnan di aanslagbelasting ta inkomstenbelasting y successiebelasting.
E cambio di aanslagbelasting pa aangiftebelasting ta hopi importante. Antes e clientenan di winstbelasting tawata entrega nan declaracion despues cu e aña fiscal a termina y tawata warda te ora inspector formalisa e debe di belasting y saca un cobransa. Pues, e cliente por a paga su winstbelasting te despues cu e ricibi sea un cobransa provisional y/of un cobransa definitivo.
Entrante aña fiscal 2014, e cliente di winstbelasting mes tin cu calcula su belasting y haci e pago casi na mes momento cu ta entrega e declaracion. Pues e cliente no ta warda mas riba inspector pa formalisa e debe di belasting.
Si resulta cu e cliente a paga di mas na winstbelasting riba su declaracion provisional, e cliente aki lo ricibi restitucion pa medio di un decision oficial (di inspector) riba cual por haci obhecion (voor bezwaar vatbare beschikking). Si acaso e cliente no paga su winstbelasting di acuerdo cu su propio declaracion y dentro di e termino legal, inspector lo saca un 'naheffingsaanslag'.
Pa mas informacion relaciona cu winstbelasting por consulta e website di Departamento di Impuesto esta: www.impuesto.aw.
Gerencia di Departamento di Impuesto
30 di november 2015


text:
Miembro di Tweede Kamer pa CDA sra. Joba van den Berg ta prome bes den region Caribense y e reunion di IPKO tabata tambe ta su prome experiencia. “Mi a haya e bishita aki un experiencia maraviyoso y nos a wordo ricibi cu masha cordialidad, sin lubida e dushi temperatura aki nan compara cu Hulanda durante e temporada aki.”
Sra. van den Berg a bisa cu p’e tabata importante di por a topa cu e otro miembronan di Parlamento. E contacto ta esencial y no solamente den sala di reunion, pero sigur ora papia cu otro den un esfera mas trankil hayando asina extra informacion. “Awemainta nos a haci un bishita di trabou na e hospital (renoba). Masha bunita mes loke ta tumando lugar eynan y mi a anota dos punto cu mi kier discuti riba nan ora mi yega Hulanda. Un di nan ta cu sa tin falta di cierto remedi y e diplomanan cu mester wordo reconoci (BIG). Ora mi yega Hulanda mi ta bay haci pregunta riba e temanan aki ya cu nos mes tambe tin escasez di centenares di remedi. Nos por wak con hunto nos por yega na un solucion.”
E otro bishita ta regarda e proyecto di algae riba tereno di CITGO. “Esaki ta muestra con Aruba kier amplia y fortifica su economia. Nos ta haya e inciativa aki masha importante. Pa nos ta bunita pa constata cu Universidad di Wageningen ta envolvi den e proyecto aki.” Renobacion di dr. HOH mescos cu e proyecto di algae ta otro iniciativa di Gabinete Mike Eman II cu ta wordo ehecuta hunto cu TNO den cooperacion cu Universidad di Wageningen. Sra. van den Berg a haya esaki algo fantastico.


text:
Orashon djaluna 4 di yüni 2018
‘Hesus a kuminsá papia ku nan pa medio di parábola i a konta nan: ‘Un dia tabatin un hòmber ku a planta un hòfi di wendrùif. El a ser’é ku un tranké, traha un baki pa fangu djus di e wendrùif ku machiká. Tambe el a traha un toren di vigilansia. Despues el a hür e hòfi ku algun kunukero i sali di biahe. Den tempu di kosecha, el a manda un kriá bai tuma su parti serka e kunukeronan. Sinembargo e kunukeronan a kohe e kriá dun’é un halá di sota mand’é bai man bashí. E doño a bolbe manda un kriá serka nan; nan a dal e kriá akí na su kabes i maltrat’é. E doño a manda un otro kriá; esun akí nan a mata. Asina nan a sigui hasi ku tur otro kriá ku tabata bini; nan tabata bati algun i otro nan tabata mata. A sobra e doño su yu stimá so pa manda i por último e doño a mand’é serka nan. El a pensa: “Mi yu sí nan lo respetá!” Ma e kunukeronan a bisa otro: “Esun akí ta e heredero! Ban, laga nos kaba kuné, ya nos ta haña su herensia!” Nan a koh’é tene, mat’é i tir’é despues pafó di e hòfi. Kiko doño di e hòfi lo hasi awor? E mes lo bin kaba ku e kunukeronan i pasa su hòfi pa otro hürdó. Nunka boso no a mira den Skritura ku tin skibí: E piedra ku e trahadónan a rechasá, a bira piedra prinsipal; ta trabou di Señor esei, algu milagroso pa mira!’ E saserdotenan importante, e dòktornan di lei i e ansianonan tabata sa ku ta di nan e komparashon tabata trata. P’esei nan ker a kohe Hesus prezu, ma nan tabatin miedu di e multitut; nan a bai lag’É. ‘ Marko 12:1-12


text:
Siña reconoce señalnan di cu bo yiu ta victima di bullying
Bullying of termento (escolar) ta un forma di ta un forma di persecusion cu ta tuma luga na scolnan. E ta wordo caracterisa pa...
Ocho problema di salud door di drumi cu bo cabey muha
Baña prome cu drumi ta un custumber cu por yuda relaha e curpa pa haya un miho calidad di soño. E ta permiti pa reduci...
Con pa sa si nos yiu ta sufri di Asperger Sindrome?
Asperger ta un condicion neurologico di e spectrum autista cu ta presenta un coeficiente generalmente normal of riba lo normal. Esaki por varia di...
Muhenan Hapones obliga na sali na estado segun nan beurt
TOKYO, Hapon- Den un pais unda 'karoshi' ("morto dor di traha di mas) ta un norma, pa e mamanan Japones ta hopi dificil pa...
E autofagia por ta e solucion pa problemanan ocular
Cientificonan di e Instituto di Investigacion Biomedico Alberto Sols (IIBM) di Madrid, a descubri cu autofagia por proteha frente na e inflamacion cronico di...
Dos persona a muri despues di a pega cu keintura geel
Un hoben di 24 aña ta luchando pa su bida na Buenos Aires, Argentina despues di a wordo someti na un transplante di higra....
Casonan di sarna na Venzuela ta bira pio door di escasez...
CARACAS, Venezuela- Door cu cada biaha e prijs di habon y detergente pa laba paña ta sigui subi, a perturba e habitonan di higiena...
Pakico bo mester stop di bebe juice di fruta di biaha
A pesar di cu ta comun di asocia juice di fruta cu un estilo di bida saludabel. Pero un estudio reciente ta adverti riba...
Celnan di sanger ta adapta nan mes riba haltura
Cientificonan di e Universidad di Texas, na Merca, a descubri cierto mecanismonan molecular cu ta goberna e respuesta adaptativo di e celnan, tanto den...
DVG a celebra dia mundial di salud oral
Dia 20 di maart nos ta celebra Dia Mundial di Salud Oral, e salud di nos boca y nos djentenan. E aña aki e...
Shete efecto di tin un mama narcista
Nos mayornan ta un figura di autoridad. Na mes momento nan ta actua como modelo y como prome contacto cu sociedad. Sin embargo, no...
Combati acido den stoma
Acido den stoma of refluho di acido ta un condicion transitorio cu mayoria di e poblacion a experimenta algun biaha den su bida y...
Casi 80% di e poblacion mundial ta portador di e virus...
E Asociacion di Salud Sexual di Merca, a revela e presencia di e virus aki, silencioso y asintomatico, den e poblacion mundial ta haltisimo....
Hopi interes pa control riba Dia di Riñon
Dia Internacional di Riñon ta wordo celebra tur aña ariba e di dos diahuebs di luna di Maart, pa cual e aña aki, 2018,...
Un dieta meditareneo pa yuda den aprendisahe
Cu edad, personanan ta perde celnan celebral y e celebro ta bira mas chikito, loke por afecta e aprendisahe y e memoria, pero kendenan...
Cancer bucal ta mas frecuente cerca hende homber
Salud bucodental, necesario pa gosa di un bon calidad di bida, por wordo defini como ausencia di dolor orofacial, cancer di boca of di...
Shampoo di baking soda lo pone bo cabey crece manera magia
Baking Soda ta yuda elimina substancianan kimico cu bo por haya den bo cabey y bo cuero di cabes. Ademas, e ta haci cu...
Por vacuna un mucha muhe contra HPV virus desde su 9...
Pa loke ta edad caminda cu’n persona por haya e HPV- virus, no tin distincion. E virus semper tabata bou di hendenan jong caba....
Cancer di matriz ta e cancer mas comun den hende muhe
Sr. Jan Hupert di Salubridad Publico ta splica tocante cancer na boca di matriz, cu ta un cancer cu ta den e top 3...
Con saludabel aros ta pa come?
Pa mayoria parti, tur hende ta conciente di loke bo ta come, por afecta bo salud. Demasiado sucu, salo of vet den dieta di...


text:
ORANJESTAD (AAN): Polis a wordo dirigi diabierna despues di merdia direccion Savaneta pa un persona indesea. Na yegada polis ta topa e señora K y e su tio inicial R. El a declara cu nan ta e personanan indesea.
Polisnan a observa cu tanto K .y R. ta trankil. R. ta traha na Ranger Security, E tabata hopi luna malo y el a wordo kita for di trabao sin motibo. R. ta wordo acusa di ladronicia na su stacion di traha. R no tabata di acuerdo di esaki y a bay hunto cu prima K. na e oficina pa papia cu e supervisor pa regla un ke otro.
Segun K. y R. a surgi intercambio di palabra entre nan pa cual el a wordo zundra cu palabra menos bunita. Nan bandona e oficina pa evita mas problema y nan lo bay na DPL. Na e oficina polis a papia cu e señoranan V. y S. y bisa cu K. ta e problema, debi cu nan a wordo zundra pa palabranan no bunita.
Segun nan cu K. tabata masha agresivo y a expresa di lo bin cu un gang di Dakota pa bringa cu nan y e lo destrui auto di V. Tanto V. y S. no ta desea K. mas na nan oficina.
Segun V. nan a papia caba cu DPL tocante di e esaki. Central di polis a wordo poni na altura y cada ken a wordo bisa nan derechonan.


text:
Fundashon FORMA ta entregá 94 sertifikado na kursistanan di diferente kurso
Djaweps anochi e departamentu di Kursonan di FORMA a hasi entrega di 94 sertifikado pa kursistanan ku a finalisá diferente kurso na e fundashon. Esaki a tuma lugá den un ambiente festivo den kual a sera e aña 2013.
E asistensia na e akto ofisial di entrega di sertifikado tabata konsiderabel. E kursistanan a akudí pa por risibí nan sertifikado kua ta nan prueba ku nan a terminá nan kurso ku éksito. Kursonan pa kua a entrega sertifikado djaweps anochi ta:
- Papiamentu Básiko
- Papiamentu Básiko (kurso pa empresa)
- Papiamentu Kombersashon
- Papiamentu Kombersashon i abilidat di skirbi (kurso pa empresa)
- Kòmpiuter Básiko
- Hulandes komo di dos idiomaIngles básikoIngles pre-intermedio
- Presupuesto Familiar
- Introdukshon di Las
- Elèktrishèn módulo 1
- Basiskennis Boekhouding
- Abilidat di Komunikashon (kurso pa empresa)
E kursonan di Papiamentu Básiko en Abilidat di komunikashon a kuminsá mas lat i lo finalisá den febrüari 2014. Den luna di yanüari 2014 FORMA ta start ku e kursonan di Papiamentu Kombersashon i Abilidat di Skirbi Hulandes, mas 2 grupo di Hulandes riba nivelnan 1F i 2F.
Banda di duna kursonan pa e pueblo en general, FORMA e aña aki a ofrese puestonan gratis den e diferente pa kursistanan no pudiente. E kursonan aki ta wòrdu finansiá den koperashon ku instansianan manera Rotary Club Bonaire i Maduro & Curiels’s Bank N.V. Huntu ku e kompanianan aki FORMA ta krea kuponan speshal pa e pueblo ku no por karga ku gastu di un kurso. Esaki ta un esfuerso mas di FORMA pa inverti den e grupo di enfoke di e fundashon.


text:
ORANJESTAD (AAN) –. Judelca Briceño, funcionario di Direccion di Labor y Investigacion, a wordo puntra den entrevista cu Matutino DIARIO, di con tin tanto hende local ta sinti cu nan no ta wordo yuda pa e departamento aki, pa haya trabao.
Sra. Briceño a declara cu esaki ta competencia di DPL cu ta parti di nan “uitvoering” (ehecucion). DPL ta e seccion cu ta busca trabao y ta mira e curriculum di nos hendenan local, pa wak si nan ta competente of ta manda nan na e companianan cu mester.
Sra. Briceño a indica cu Labor ta ripara cu enberdad tin un desigualdad entre e cantidad di hendenan cu ta busca trabao y e vacanturanan cu tin.
“Loke nos ta trahando awor duro riba dje, ta cu nos tin un stuur groep cu ta traha hunto Departamento di Asunto Social, unda nos ta bay enfoca riba un grupo di hoben, pa nos wak kico ta e problema, kico ta e buraconan cu tin cu e esnan cu ta busca trabao no ta yega na e funcionnan pidi. Esaki ta nos competencia, nos ta encarga cu e tereno aki, y tambe nos ta bezig pa wak kico tur nos lo mester haci, pasobra realidad ta cu nos tin un Landsverordening minimum loon, y actualmente e companianan mester cumpli cu e salario minimo aki, y e no ta categoriza pa sector y esaki nos ta mira como un di e problematicanan”, sra. Briceño a subraya.
Esaki pasobra depende di e funcion e persona local por aspira na un salario mas halto, mientras cu esun di afo si ta acepta e salario minimo.
Departamento di Labor ta sondeando internamente, pa wak con nan por haci pa wak, si kizas, bin cu un manehonan riba e tereno aki y mira con por mara funcionnan na un cierto salario, loke actualmente, via e ley e no ta posible.
El a agrega cu pesey Labor tin cu revisa su leynan laboral riba e tereno aki, pa introduci cambionan.
Briceño a duna di conoce tambe cu nan ta bezig cu e asina yama “Arbowetgeving” cu ta pa garantiza seguridad na e trahador cu tin cu haci cierto trabaonan peligroso, unda e dunador di trabao mester cumpli cu rekisitonan. Esaki por trece cune tambe cu ora e persona no ta capacita mas pa haci e trabao ey e compania ta dune otro tipo di trabao mes pa mantene garantiza un entrada pa e trahador por percura pa su famia.
“Esaki ta den nos man pa nos haci, y mester bisa cu nos tin wowo pa esey, nos ta enfocando riba esey, y nos ta bay traha plannan riba e tereno aki”, sra. Briceño a señala.


text:
Base legal
SVB a keda instalá komo un entidat hurídiko den Landsverordening di 29 ougùstùs 1960 (P.B. no.83) i ta enkargá ku ehekushon di e siguiente seguronan:
Landsverordening Algemene Ouderdomsverzekering-P.B. 1960 no. 83 (Penshun di behes)
Landsverordening Algemene Weduwen- en Wezenverzekering-P.B. 1965 no. 194 (Penshun di Viuda, Viudo i Wèrfano)
Landsverordening Ongevallenverzekering-P.B. 1966 no. 14 (Seguro di Aksidente)
Landsverordening Ziekteverzekering-P.B. 1966 no. 15 (Seguro di enfermedat)
Cessantia Landsverordening-P.B. 1983 no. 85 (Cessantia)
Den e leinan aki ta regla ken ta sigurá, kua rísikonan ta kubri i kuantu prima mester paga. Kontrali na seguronan privá kaminda partidonan tin libertat di kontrato, e totalidat di derecho i obligashonnan pa e asegurado i instansha di seguro ta keda stipulá legalmente pa e seguronan sosial ku ta di índole públiko.
Responsabilidat ministerial
E responsabilidat ministerial pa SVB ta serka e minister di Salubridat Públiko, Medio Ambiente i Naturalesa.
Hunta di konseho i supervishon
Konseho i supervishon riba e mando di SVB ta na enkargo di e Hunta di konseho i Supervishon. E Hunta ta keda nombra pa gobernador pa un periodo di 3 aña. E Hunta ta konsistí di un representante di trahadó, unu di dunadó di trabou, 4 gruponan sosial i un presidente.
Gerensia
Maneho di SVB ta na enkargo di un direktor (drs. Philip Martis) ku ta responsabel na Minister di Salubridat Públiko, Medio Ambiente i Naturalesa.


text:
Minister di Hustisia ta elogiá KPC i kadena hudisial pa e trabou duru na bienestar di komunidat
Minister di Hustisia ta elogiá henter e kadena hudisial en general i Kuerpo Polisial Kòrsou en partikular ku resultadonan di e trabounan duru na bienestar di nos komunidat. Manera ta konosí, djárason 19 di sèptèmber último, Kuerpo Polisial di Kòrsou a presentá sifranan ofisial di krímennan di impakto haltu riba nos komunidat (e asina yamá ‘High Impact Crimes’) te ku luna di ougùstùs di aña 2018. Manera ta kustumber, a kompará e sifranan aki ku añanan anterior p’asina por analisá tendensianan di krímen na Kòrsou na un forma rashonal, profeshonal i ophetivo.
Asesinato, atrako i kiebro
Un análisis ophetivo ta mustra ku:
kasonan di asesinato a baha ku 33% kompará ku e aña anterior;
kasonan di atrako a baha ku 35% kompará ku e aña anterior;
kasonan di ladronisia di outo a baha ku no mas ku 57% kompará ku e aña anterior;
i kasonan di morto den tráfiko a baha ku 31% kompará ku e aña anterior.
Pa loke ta trata kiebro den kas, tabatin un bahada mínimo di 3.5% i e úniko forma di krímen ku a krese den 2018 ta kiebro den negoshi ku a subi ku 14% kompará ku e aña anterior esta, 25 kaso mas. Komo tal, sifranan ta mustra ku tin un bahada signifikante di krímen en general den nos pais.
Motibunan tras di e bahada
Un analisis inisial ta mustra ku e bahada aki tin di haber ku e eksperiensia ku Kuerpo Polisial a gana den e forma di trabou basá riba uso di informashon (e asina yama ‘Informatie gestuurd’) i e esfuerso kombiná huntu ku otro partnernan tantu paden i pafó di e kadena hudisial manera entre otro ku Interpol, Wardakosta, Duana, Kmar, Curmil i Defensie. E esfuersonan aki tin komo resultado ku Kuerponan por antisipá i evitá krímen mihó dor di tin presensia efektivo den areanan di riesgo i tambe nan por reakshoná mas efektivo riba kasonan ku sosodé.
Kriminalidat ta keda preokupante
Korto tempu despues ku e sifranan a bira konosí, a tuma lugá algun kaso lamentabel den nos komunidat. Minister di Hustisia ta hopi konsiente ku un sierto grado di krímen den un komunidat ta inevitabel, ya ku esaki ta mará na komportashon humano. Akontesimentunan manera esnan ku a tuma lugá den fin di siman tras di lomba sinembargo ta keda preokupante i ta impaktá nos komunidat i e sentido di seguridat profundamente. E insidentenan aki pa lamentabel ku nan por ta, sinembargo no mester kita nos foko for di e meta prinsipal, esta baha krímen den nos komunidat i alsa e sentido di seguridat general. Un análisis ophetivo ta mustra ku nos ta riba e kaminda korekto pa logra e metanan aki. Ademas e kadena Hudisial lo sigui traha dirigí pa atendé i solushoná e kasonan resien, entre otro dor di sigui ku e koperashon ekstenso entre partnernan den kadena hudisial i pafó. Komo tal, Minister di Hustisia ta gradisí i elogiá tur e partnernan aki pa nan dedikashon i esfuerso i ta animá nan pa sigui ku e bon trabou na bienestar di komunidat di Kòrsou, apesar ku no ta tur ora nan ta risibí e rekonosementu ku nan ta meresé.
Koperashon di komunidat
Kambio di e tendensia negativo di subida di kriminalidat, ta debí tambe na e bon koperashon ku e kadena hudisial ta risibí di nos komunidat. Komo tal, Minister ta gradisí tambe komunidat di Kòrsou pa e koperashon den solushonamentu di kasonan di krímen i alabes ta enkurashá pueblo pa sigui mèldu situashonnan inkorekto.
Prevenshon
Sinembargo nos no a yega ainda. E esfuersonan den represhon mester keda kompañá ku un empuhe enorme den esfuersonan preventivo, di forma ku por yega na kambionan di komportashon duradero den nos komunidat. Den e kuadro aki, di 4 pa 6 di òktober próksimo, Ministerio di Hustisia ta lansa su aña di prevenshon, kuminsando ku un simposio di prevenshon na WTC. E simposio aki ta un promé paso den un trayekto kaminda ‘prevenshon den i huntu ku komunidat’ lo ta sentral den e trabounan di Ministerio di Hustisia pa kontrarestá kriminalidat na Kòrsou.


text:
Huidige artikelen
Artikelen uit mei 2012
31-5-2012 - Dialuna awor ta ultimo dia pa entrega e formulario di declaracion di inkomstenbelasting 2011
Dialuna awor ta ultimo dia tambe pa entrega peticion pa prolongacion di termino Lees meer...
31-5-2012 - Diasabra awor ta ultimo dia cu Servicio di Impuesto ta duna asistencia cu yenamento di e formulario di inkomstenbelasting 2011
Acudi na oficina na Camacuri of Don Bosco Noord Lees meer...
24-5-2012 - Tin 8 dia mas pa acudi na Servicio di Impuesto pa ricibi ayudo cu yenamento di e formulario di inkomstenbelasting 2011
Acudi awor pasobra dia 4 di juni ta ultimo dia pa entrega e declaracion Lees meer...
22-5-2012 - Ta importante pa registra un propiedad inmobil pa grondbelasting
Registra prome cu 1 di juni y evita cobransa di 5 aña atras Lees meer...
8-5-2012 - Dia 21 di mei lo cuminsa duna ayudo pa yena e formulario di inkomstenbelasting 2011
Parti mainta lo duna preferencia na e pensionadonan Lees meer...


text:
Barranquilla2018News
Competencia nan di bowling a termina na Cali
Tremendo presentacion pa TEAMARUBA Bowling na Cali
Y awe e competencia nan di bowling a termina na Cali, Colombia cu Aruba su atleta Thashaina Seraus logrando e medaya di brons den Masters.
Si nos wak bek na un siman di bowling cu a inicia siman pasa diahuebs, por mira un adelanto den e deporte aki. Riba e prome dia di competencia nos a sa di logra e medaya di oro cu e atleta Seraus. E siguiente dia nan nos tabata keda den tanto Femenino y Masculino cortico di e medaya nan. Na momento cu a yega e turno pa hunga e parti di team, esun femenino a sa di lucha cada pin p’asina na final di e competencia logra e medaya di brons. E team masculino lastimamente a keda afo di e contienda pa un medaya, apesar di tambe a demostra calidad.
Cu tur e weganan hunga, dos atleta di Aruba a sa di clasifica pa e Masters cu a inicia awe cual tabata Kamilah Dammers-Naddall y Thashaina Seraus.
Den e prome round Kamilah ta cay afo, y Thashaina a sa di keda bataya logrando yega den e Top 4. Caminda ta cay venci y asina ta logra e ultimo medaya pa Aruba den e Weganan Centroamericano y Del Caribe Barranquilla 2018.
Pabien na tur e atleta nan di bowling, pa e siman duro di competencia y pone Aruba su nomber resona na e ciudad di Cali, Colombia.


text:
Naturalesa
Naturalesa, son arboles y plantas en un solo lugar que estorba den e esensia mas grandi, ta ekivalente na e Mundu Natural, e Mundu Físiko, of e Mundu Material. "Naturalesa" ta referí na e fenomeno di e mundu físiko, anto tambe na bida en general. E ta varia di skala di e nivel Supatómiko pa e nivel Kosmikó. E palabra naturalesa ta derivá for di e palabra Latino "natura", of "kalidatnan esensial",ku den tempunan antiguo tabata nifiká literalmente "duna lus". Natura tabata un tradukshon di e palabra griego "physis" (φύσις), ku originalmente tabata relashona ku e karakter intrínsiko di matanan, bestianan i otro kosnan ku ta desaroyá riba nan mes. E konsepto di naturalesa tur na tur, e universo fisikó, ta un di e diferente eskpanshonnan di e noshon original; e a kuminsa komo un par di aplikashonnan di e palabra φύσις dor di filósofonan pre-Sokrátiko i a haña mas influensia sigun tempu a progresá. Entre e varios usonan den e mundu di awendia, "naturalesa" por referí na e relmo general di varios tipo di animalnan i den algun kaso na e prosesonan asosiá ku ophetonan inanimá manera tiponan particular di fenómenonan ku ta eksisti riba nan mes, manera e wèr anto e geologia di mundu, anto e materia anto e energia di kua tur e kosnan aki ta kompone di dje. E ta wordu tumá pa nifiká "Ambiente Natural" of wildernis i animalnan"wild", piedranan, mondinan, playanan, anto in general e kosnan nu no a wordu altera substansiabelmente dor di e ser humano, of ku tei dor di intervenshon humano. Por ehempel, objetonan manafakturá anto e interakshon humano no ta wordu konsidera komo parti di naturalesa, of nan ta wordu kualifiká komo, por ehempel "Naturalesa humano". Esaki ta un konsepto mas tradishonal di kosnan natural ku te ainda por wordu haña awedia ta implika un distinshon entre e natural i e artifisial, e artifisial ta wordu konsidera di ta e kos ku a wordu traha dor di e konsenshi humano. Dependiendo di e konteksto partikular, e termino "natural" tambe por wòrdu distinguí for di lo innatural, lo sobrenatural, i lo artifisial.
Kontenido
- 1 Mundu
- 2 Atmosfera, Klima i Wèr
- 3 Awa riba tera
- 4 Ekosystemanan
- 5 Bida
- 6 Interrelashon Humano
- 7 Materia i Energia
- 8 Pafó di Mundu
- 9 Linknan Eksterno
Mundu[editá | editá fuente]
Artikulo prinsipal: Mundu, i Geología
Mundu ta e úniko planeta ku ta konosí di ta kontené bida, anto su karakterístikanan natural ta suheto di varios estudionan sientífiko. Den nos sistema solar, e ta e di tres planeta for di solo; e ta e planeta tereste mas grandi i e planeta di sinku mas grandi na tur. Su karakterístikanan klimátiko mas prominente ta su dos regionan polar, dos region temperá relativamente chiki anto un parti grandi tropiko pa subtropiko. Presipitashon ta vario hopi entre e lokashonan, di varios meter di awa pa aña te ku menos ku un milimetro. 71 prshento di e superfisio di mundu ta kubri dor di lamanan salu. E restante ta kubri dor di kontinentenan i islanan, mayoria di dje na e hemisferio nort. E mundu Earth has a evolushoná dor di prosesonan geologiko i biologiko ku a laga trasonan di e kondishonan original. E parti pafo ta dividi entre varios platonan tektoniko moviendo, ku a kambia relativamente lihe varios biaha. E interior ta keda aktivo, ku un lag diki di mantel den estado likido anto un sentro di heru puro ku ta genera un felt magnetiko. E kondishonnan atmosferiko a wordu altera signifikamente dor di sernan bibante, ku a traha un balansa ekologiko ku a stabilisa e kondishonnan di e planeta. Aunke tin variashonnan regional den klima dor di latitudo i otro faktornan geológiko, e klima promedio di mundu ta basta stabil durante periodonan interglasial,anto variashonan di un grado of dos den temperatura global tabatatin histórikamente gran efekto riba e balansa ekológiko i e geografia aktual di mundu.
Geologia[editá | editá fuente]
Geologia ta e siensia i estudio di e materia solido i likido ku ta konstitui mundu. E felt di geologia ta enkompasa e estudio di su komposishon, struktura, propiedatnan fisiko, dinamiko, anto historia di e materialnan di mundu, anto e prodeso den kua nan ta wordu formá, mové i kambiá. E felt aki ta un disiplina akademiko mayor, anto e ta importante pa e ekstakshon di mineralnan anto hydrokarbon, konosementu di mitigashon anto peligernan natural, un par di feltnan di enignier ano akontesementu di klimanan i ambientenan di pasado.
Evolushon Geologiko[editá | editá fuente]
E geologia di un area ta evolushoná ora tempu pasa komo depositonan di piedra ta wordu depositá i pone anto prosesonan deformashonal ta kambia nan lokashonan. Piedranan ta depositá primeramente dor di deposito riba e superfisie of entre e otro piedranan abou di dje. Depositashon por okuri ora lagnan di sedimento kai riba e superfisio di mundu anto lithifiká depues den piedra sedimentario, of ora material volkaniko manera as di volkan of lava, ta kubri e superfisio. Introusonan Ingenouso manera batholithikonan, laccolithsonan, dijknan, and silonan, ta wordu pushá ariba den e piedra riba dje anto nan ta kristalisá ora nan penetra. Despues di e sekuensia inishal di piedranan ku a wordu depositá, e piedra ta wordu deforma of metamorfosá. Deformashon ta okuri tipikamente dor di e kitamentu horizontal, of e moveshon di banda pa banda. E regimonan struktural aki ta relashoná en grande pa konvirgi, divirgu anto transforma na e fronteranan, respektivamente entre platonan tektoniko.
Perspektivo Historiko[editá | editá fuente]
Mundu ta estima ku a wordu forma 4.54 bion aña pasá for di e nebula di solo, huntu ku e solo i e otro planetanan. E luna a wordu forma kasi 20 mion aña despues. Initialmente di smelt, e lag eksterno di e planeta a fria, resultando den kun làg solido. Gasmentu i aktividat volkaniko a produsi un atmosfera primordial. Vapor di awa ku a kondensa, mayoria of tur di dje a bini for di eis ku a wordu trese dor di kometa, a produsi oceanonan anto otro kaminda di awa. E kemestria hopi energetiko aki ta wordu kere ku a produsi un molekula mes replikante ront di 4 bion aña pasá.
Kontinentenan a forma, anto despues nan a parti atrobe anto a reforma den un proseso den kua e superfisio di mundu a kambia durante mion di aña, okashonalmente trahado un superkontinente. Ront di 750 mion aña pasá, e prome superkontinente konosi Rodinia, a kuminsa kibra. E kontinentenan despues a rekombina pa forma Pannotia ku a kibra tambe anto mas o menos 540 mion aña pasá finalmente a forma esun di Pangaea, ku a kibra mas o menos 180 mion aña pasá
Tin evidensia signifikante ku tabata tin glasiashon global severo durante e era Neoproterozoiko durante kua henter e planeta a wordu kubri dor di un kapa di sneu. E hypothesis aki ta wordu yama "Mundu Sneubal", anto e ta di interes partikular komo e ta presidi e Eksploshon di Cambrian den kua bida multiselular a kuminsá, ront di 530–540 mion aña pasá.[16]
For di e eksploshon di Cambrian tabata tin sinku ekstinshon grandi defení. E delaster unu a okuri 65 mion aña pasá, ora un meteorita a dal nos planeta anto a kuminsa ku e ekstinshon di e dinosourionan no-aviano anto otro reptilonan grandi. Pero a spar animalnan chiki manera mamiferonan ku tabata parse djaka. Durante e siguiente 65 mion aña bida mamifero a diversifika.
Un par di mion aña pasá, un espesie di makaku afrikano a haña e abilidat di para riba dos pia. E advento siguiente di bida humano, anto e desaroyo di agrikultura i otro sivilisashon a laga humanonan pa afekta e planeta mas tantu ku tur otro espesia di bestria, afektiendo komo e naturalesa anto e kantidat di organismonan ku e klima global. Pa komparashon, e katastrope di oksigeno, produsí pa e kresenentu di lima durante e periodo sideriko, tabatatin mester di 300 mion aña pa kulmina.
E era presente ta wordu klasifika komo un evento di ekstinshon, e ekstinshon di Holoceno, esun mas lihe ku a heri pasa. Un par, manera E. O. Wilson di Universidat di Harvard, ta bisa ku e destukshon di e biosfera dor di humanonan por kousa mitar di tur bida na tera pa muri den e siguiente 100 añanan. E ekstento di e evento di ekstinshon aki te ahinda ta wordu diskuti i kalkula dor di biologonan.
Atmosfera, Klima i Wèr[editá | editá fuente]
Artikulo prisipal, Wèr, Klima, Atmosfera di mundu
E atmósfera di mundu ta hunga un papel importante den e sostenementu di e ekosistema di mundu. E lag fini di gasnan ku ta kubri mundu ta wantá na su luga dor di gravedat. Airu seku ta konsistí di 78% nitrógeno, 21% oksigeno, 1% argon anto otro gasnan inerto, dióksido di karbon,, etc; pero airu tambe ta kontene un montante variabel di vapor di awa. E preshon atmosferika tin un haltura di eksala di mas o menos 8 kilometro na e superfisio di mundu.
E kapa di ozono di mundu ta hunga un rol importante, bahando e katidat di rayonan ultravioleta ku ta penetra e atmosfera. Komo ADN ta daña hopi lihe dor di e rayonan aki, e ta sirbi komo un protektor di bida. E atmósfera tambe ta retene kayente, asina redusiendo e extremonan den temperatura.
Wèr terestral ta okuri den e parti mas abou di e atmosfera, anto ta sirbi komo un systema konvektivo pa redistibui kayente. Stromingennan di Laman ta un otro faktor importante den determinando e klima, partikulaemente e sirkulashonan thermiko grandu ku ta distibui kayente for di e equator na e regionan polar. E korientenan aki ta yuda modera e diferensianan den temperatura entre zomer ku winter den e zonanan temeprado. Tambe, sin e redistribushon aki e areanan tropiko lo ta hopi mas kayente, anto e regionan polar hopi mas friu.
Wèr por tin effektonan benifisial komo ku ta hasi daño. Ekstremonan den wèr manera warwaru of orkan, por gasta hopi energia den nan patnan, anto produsi devastashon. Vegetasgon di e superfisio ta haña un dependensia riba e variashon periodikal di e seizoenan, anto un par di kabio chikitu durante solamente un par di aña por tin un effekto dramatiko riba e vegetashon komo e bestianan ku tin mester di dje pa nan kuminda.
E klima planetario ta midi den terminonan mas largu ku e wér pa sigui sierto trentnan. Hopi faktornan ta konosi pa influensia e klima, inluiendo korientenan oceaniko, e albedo di e superfisio, gasnan di broeikas, variashonann den luminosidat di solo, anto kambionan den e planeta su orbito. basá riba e rekortnan historiko, e mundu ta konosi pa a bai dor di varios kambionan klimatikon den e pasado, inkluiendo Eranan di Eis.
E klima di un region ta depende riba un number di faktornan, espesialmente e latituda. Un banda latidudal riba e superfisio ku attributanan similar ta forma un region klimatiko. E number di e regionan ei, for di e regionan tropikal na e equator te ku e regionan polar den e polonan ekstemo di nort i sur. Wèr tambe ta influensia dor si e seizoenan ku ta un resultado di e echo ku mundu su aksis ta leun un tiki for di e plano orbitual. Kemèn, na un tempu durante zomer of winter, un parti di e planeta ta mas eksposá na e rayonan di solo. E eksposishon aki ta alterna ora e mundu ta drei den su orbito. Na un tempu, un ta nada na kua seizon e hemisferionan di nort i sur semper ta eksperensia seizonan kontrali.
Wèr ta un systema kaotiko ku ta modifá lihe dor di kambionan chiki den e medio ambiente, kemen voorspelling presies ta limita awendia pa solamente un par di dia. Tur na tur dos kos ta pasando ront mundu awendia: (1) e averahe di temperatura ta aumentando; anto e klimanan regional ta bezig ta kambia.
Awa riba tera[editá | editá fuente]
Artikulo prinsipal, Awa
Awa ta un sustansia kímiko ku ta kompone di hidrogeno i oksigeno anto ta vital pa tur forma konosi di bida Na uso typical awa ta referí solamente na su forma likidó, pero e substansia tambe tin un estado solido, eis, anto gaseoso, bapor di awa of stom. Awa ta kubri 71% di e superfisie di Mundu. Riba tera, e ta wòrdu hañá prinsipalmente den e oceanonan anto otro kurpanan grandi di awa, ku 1.6% di dje abou den suela anto 0.001% di dje den nos airu komo bapor, nubianan (formá dor di partikulonan solido od líkido suspendí den airu) anto komo persipitashon. Oceanonan ta tene 97% di e awa riba nos superfisio, glesjernan anto kapanan di eis polar 2.4%, anto otro kurpanan manera riunan, lagonan i pontnan 0.6%. Adishonalmente un kantidat minuto ta kontene den kurpanan biológiko anto produktonan manafaktura.
Oceanonan[editá | editá fuente]
Artikulo prinsipal, Oceano
Un oséano ta e kurpa di awa mayor di awa salu, anto un komonente prinsipal den e hydrosfera. Aproksimadamente 71% di e superfisie di mundu (un area di mas o menos 361 mion kilometro kuadrado) ta kubri dor di oceanonan, un kurpa kontinuoso ku ta dividí un par di oséanonan prinsipal si lamannan mas chikitu. Mas ku mitar di e area aki ta mas ku 3.000 meter profundo. Salinidat averahe ta ront di 35 ppt (3.5%) anto kasi tur awa salu ta entre 30 i 28 ppt. Aunke tin areanan konosi komo lamanan sepera, e awanan aki ta komprimi un oceanonan global i kontinuoso ku interkambio liber entre su pratinan ta fundamental pa oceanografia.
E divishonan oseániko mayor ta definí dor di e kontinentenan anto varios archipelagonan, anto otro kriteria: e divishonan aki ta (den grandesa asendio), e Oséano Pasifiko, e Oséano Atlántiko, e Oséano Indiko, e Oceano sur anto e Oceano Arktiko. Regionan mas chikitu di e oceanonan ta yama laman, golfo, baija anto otro nomber. Tambe tin lagonan salu ku ta kurpanan mas chikitu sera for di e lamanan prinsipal. Dos ehèmpel notabel ta e Laman Aral i e Laman salu Grandi.
Lagonan[editá | editá fuente]
Artikulo prinsipal, Lago
Un lago (for di Latino lacus) ta un fetura natural (of fetura phisiko), un korpa di likido riba e superfisio di un planeta ku ta lokalisa bou di un basino (ku no ta global) anto ta move masha poko poke si e move mes. Riba tera, un kurpa di awa ta konsidera un lago ora e ta paden di tera, no parti di un oceano, mas profundo ku un pont anto e ta wordu duna awa dor di un riu.
E úniko planeta otro ku tera ku tin lago ta Titan, ku tin lagonan di ethano, i probablemente meskla ku methano. E no ta konosi di Titan su lagonan ta wordu duna su likido for di riunan, perso riba su superfisio tin varios sobranan di riu. Lagonan natural riba tera ta generalmente wordu haña den areanan montañoso zonanan di rift, anto areanan ku glasiashon resien of den pasado. Otro lagonan ta wordu haña den basinan endoreiniko of banda di e kursonan di riunan bieu Na sierto parti di mundu, tin hopi lago dor di basinan di awa kaotiko kedá atras for di e delaster siglo di hielo. Tur lago ta temporal over di tempunan geologiko, pasobra nan lo yena poko poko ku sedimento of basha over den e basino ku ta kontene nan.
Pontnan[editá | editá fuente]
Artikulo prinsipal, Pont
Un pont ta un kurpa di awa pará, natural komo traha dor di hende, ku ta normalmente mas chikitu ku un lago. Un variedat grandu di kurpanan traha ku forsa humano ta klasifika komo pontnan, inkluiendo yardinan di awa diseña pa ornementashon,pontnan di piská diseña pa brui piská, anto pontnan solar diseña pa warda energia solar. Pontnan i lagonan ta distingi for di beeknan dor di nan velosidat di korienten. Aunke korientenan di beeknan por wordu oberva fasilmente, pontnan i lagonan tin mikro-koriente dirigi ku un systema thermiko anto bientu modera. E kosnan aki ta distingui un pont for di otro terenonan akuatiko manera poelnan di beek anto di tidio.
Riunan[editá | editá fuente]
Artikulo prinsipal, Riu
Un riu ta un kurso di awa natural, normalmente di awa dushi, ku ta laba bai drenta un oceano, un lago, un laman of un otro riu. Den un par di kaso un riu ta simplementa drenta tera of ta seka kompletamente prome ku e yega un otro kurpa di awa. Riunan chikitu por tin hopi nomber dependiente riba nan luga manera beek ku roi; no tin un regla general ku ta defini kiko por wordu yama un riu. Hopi riunan chikitu ta spesifiko pa e lokashon geografiko; un ehemplo ta Burn na eskosia kaminda un riu ta bisa pa ta mas grandi ku un beek pero esaki no tur biaha ta konta dor di e systema vag di e lenga. Un riu ta parti di e siklo hidrológiko. Awa den un riu ta generalmenta kolekta for di persipitashon dor di fangumentu di superfisio, rekargo di awa den tera, anto posnan, anto e losmentu di awa warde den eis natural anto paknan di sneu (glesjernan).
Beeknan[editá | editá fuente]
Artikulo prinsipal, Beek
Un beek of stróm ta un kurpa di awa ku un koriente, konfidi den un plano anto bankonan di koriente. Na Merka un beek ta klasifika komo un kurso di awa mas chikitu di 18 meter di hancura. Beeknan ta conduitonan importante di e syklo di awa, instomentonan den awa di tera ta rekarga anto nan ta sirbi komo un koredor pa migrashon di piská i otro animalnan. E habitad biologiko den e visinidat emidiante di e beek yama e zona ripario. Den e ekstinshon di Holoceno ku ta pasando aworaki beeknan ta un koredor importante pa konekta habitadnan fragmentá anto asina konserviendo biodiversidat. E estudio di beeknan i kursonan di awa in general ta yama hydrologia di superfisio anto ta un parti esensial di geografia ambiental.
Ekosystemanan[editá | editá fuente]
Artíkulo prinsipal, Medio Ambiente, Ekologia
Ekosistemanan ta komponé dor di un variedat di komponentenan ábiotiko i biótiko ku ta funshoná den un manera interrelashoná. E struktura i komposishon ta ser determiná dor di varios faktornan ambiental ku tambe ta interrelashoná. Variashonnan den e faktornan akí lo inisiá modifikashonan dinámiko na e ekosistema. Un par di e komponentenan mas importante ta: tera, atmósfera, radiashon di solo, awa i organismonan bibu.
Sentral na e ekosistema ta e idea ku organismonan bibu ta interaktuá ku kada otro elemento di nan ambiente lokal. Eugene Odum, un fundadó di ekologia a bisa: "Kualke unito ku ta inlui tur e organismonan (e kommunidat) den un area ta interaktuando ku e ambiente fysiko na kua un vloeimentu di energia ta sirkula i ta trese un stuktura trophico mas definí, diversidat biotiko, anto syklonan material (enkambio entre sernan bibante i no-bibante) den e systema tin un ekosystema, espesianan ta konekta i dependiente na otro den e kadena di kuminda, anto enkambio energia anto materia entre nan mes anto nan ambiente. E ekosistema humano ta fundá den e deconstukshon di e dichotonimia di hende/naturalesa anto e premisio ku tur espesia ta dependente di otro, i tambe ku e konsituentenan abiotiko di nan biotipo.
Un unito mas chikitu ta yama un mikroekosistema. Por ehèmpel un mikrosistema por ta un piedra anto tur e bida bou di dje. Un makroekosistema por involvi henter un ekoregion, entre su basin di drainahe.


text:
Gabinete Rutte III recientemente a anuncia cu nan lo pone 30 miyon euro disponibel pa inversionnan na Bonaire, Saba y St. Eustatius. E gabiente su prioridad ta pa mehora e perspectiva economico den Caribe Hulandes, entro otro drecha e infrastructura y reduccion di pobresa. Esaki e minister a scirbi den un carta na nomber di e minister Ollongren ((minister di Binnenlandse y Buitenlandse Zaken), y Staatssrecretaris Knops (Minister di Relacionnan Interior y Relaccionnan di Reino) den Tweede Kamer.
Den e acuerdo di coalicion, a keda acorda cu lo inverti den fortalecimento di e region. Seis region ta wordo defini: Caribe Hulandes ta un di e regionnan. Diahuebs e gabinete a dicidi cu lo pone un total di 30 miyon euro disponibel pa e siguiente proyectonan.
- Traha y renoba e waf di Saba
- Desaroyo di e sector agricultor di Saba
- Aporta na e distribucion di combustibel sostenibel na Bonaire
- Stimula viviendnan social na Bonaire
- Desaroyo di plannan pa desaroyo di agricultura y mehora e matadero na Bonaire
- Desaroyo di plannan y estimulo di servicio di empleo pa medio di un Job Center na Bonaire
- Mehora e conexion entre educacion y e mercado laboral
- Y adresa e problema di erosion na St. Eustatius
E inversionnan aki, manera anteriormente mencional, lo wordo haci na momento cu tin un bon gobernacion y un bon maneho financiero. Staatssecretaris Knoops ta den contacto cu e Conseho Ehecutivo di Bonaire tocante e mehoracionnan necesario y e manera con e lo por ofrece su apoyo na esaki. Staats-Secretaris lo kier yega na un acuerdo gubernamental cu e entidad publico di Bonaire, den cual e tema principal lo wordo cubri den cual detayenan mas concreto lo wordo duna na bon gobernacion. E recursoann pa e proyecto na Bonaire lo wordo manda tan pronto cu tin un acuerdo gubernamental, ora cu tin un acuerdo di bon gobernacion y maneho financiero y plan di maneho pa e proyecto ta cla.


text:
Barranquilla2018News
Kamilah y Thashaina ta keda cortico pa un medaya
E team di doubles a start como faborito na Cali
Kamilah Dammers-Naddall y Thashaina Seraus ta keda cortico pa un medaya mas pa Aruba.
Diabierna anochi den e compleho di Bowling, a tuma lugar e ultimo wega di Doubles. Aki e atletanan Kamilah Dammers-Naddall y Thashaina Seraus a mira accion. Como un di e gran faboritonan nan a start e wega riba un bon pia.
E wega tawata di un nivel hopi halto caminda cu na final di e 6 partido Colombia a sa di gana e medaya di Oro cu un total di 2756 pin. E duo di Aruba a caba cu un total di 2568 cu a laga nan keda na e di 6 lugar.
Weganan no a caba ainda na Cali. Ainda falta wega di Triples, caminda cu Jeadine Luidens lo bin join Kamilah y Thashaina.


text:
Informashon di Ofisina i Tour
Bo ta kordialmente invitá pa tuma un tour di nos ofisinanan i fasilidatnan di imprenta. Haña lugá i orario di tour.
República Dominicana
Autopista San Isidro #100
(Al lado de Coral Mall, Frente a Savica)
SANTO DOMINGO ESTE
REPÚBLIKA DOMINIKANA
+1 809-595-4007
Tour
Djaluna pa djabièrnè
8:00 a.m. pa 11:00 a.m. i 1:00 p.m. pa 4:00 p.m.
Durashon: 1 ora
Puntonan Sobresaliente
Ta supervisá e trabou di prediká di Testigu di Yehova na República Dominicana. E tour ta inkluí e historia di Testigunan di Yehova na e pais akí.


text:
QUITO, Ecuador- Ecuador ta analisando e posibilidad di cu un tercer personalidad intermedia den e buskeda di un solucion definitivo den e caso di Julian Assange. E situacion di Assange den e embahada di Ecuador na Londres, ta humanamente “insostenibel”, según e canciyer Ecuatoriano, María Fernanda Espinosa.
E titular di diplomacia Ecuatoriano a señala cu ningun asunto “emblematico” tocante asilo na nivel mundial, manera di e Australiano Julian Assange, a wordo resolvi sin e cooperacion di e nacionnan involucra. Incluso, tin biaha tabata rekeri e intervencion di un di tres pais”, el a añadi.
Ecuador buscando “mediacion” pa caso di Julian Assange
QUITO, Ecuador- Ecuador ta analisando e posibilidad di cu un tercer personalidad intermedia den e buskeda di un solucion definitivo den e caso di Julian Assange. E situacion di Assange den e embahada di Ecuador na Londres, ta humanamente “insostenibel”, según e canciyer Ecuatoriano, María Fernanda Espinosa.


text:
Diamars despues di mey anochi presencia di polis ta wordo pidi na un club nocturno banda di hotelnan pa un pelea of un discusion cu ta na punto di caba den pelea.
Na yegada a bin tende cu e problema ta entre dos homber turista di M di 27 aña y B di 20 aña.
Polisnan a drenta den e club y a topa cu e homber B (victima) tira na suela. Un turista femenino kende ta verpleegster tabata atende cun’e. For di e personanan rond e Polisnan a bin tende cu e homber M tabata bailando riba e pista (na halto). Dado momento el a cuminsa perde respet y tabata mishi cu e muhenan. B a bay para cerca di e hende muhenan como proteccion. Aki a surgi un discusion y di repente e homber M., a dal B un mokete den pecho pa cual el a perde balans y a cay for di halto riba su cabes. Despues di esaki M a sigui dal B cu mokete den cara. A causa di esaki e hoben di 20 aña a perde conocemento y ora cu el a bin bek na tino el a cuminsa saca.
Ambulance a yega na e sitio y e personal paramedico a bay cu e hoben pa mas tratamento medico. Pero prome cu esey B a bisa cu e no kier entrega keho contra e otro homber. Polisnan a papia cu M tambe, kende tabata basta bou influencia di alcohol of otro substancia. No por a papia cun’e y tabata comporta su mes den forma agresivo pa cu e patruyanan y e guardianan presente.
Mirando cu e no kier tende, pa 1.15 di madruga a aresta e homber M pa su mesun siguridad y di otronan. Den transportwagen el a wordo hiba pa Warda di Polis na Shaba. Eynan a presente dilanti Fiscal Auxiliar, cu a ordena pa cer’e te ora cu su buracheria pasa.
Rond di 6’or di mainta Polisnan a papia cu e victima, kende a declara cu e ta kere el a wordo pusha door di e homber di inicial M. E no por corda si el a ricibi golpi. E no tin marca di sla na su cara. El a mustra Polisnan un cuenta di 1032,60 cu e mester a paga na hospital. Datonan di e testigonan a wordo tuma.


text:
Ricardo Croes di RED ta kibra silencio! Ban Papia via Canal 22, presenta pa Hans Geerman, e siman aki tabatin como invitado Sr. Ricardo Croes, lider politico di RED y parlamentario. Den un programa di largo duracion, Ricardo Croes a comparti su pensamento riba su trabaonan pero tambe riba coalicion.
Ricardo tambe a expresa cierto precupacionnan cu tin, pero alaves ta bisa cu e coalicion aki ta democracia y no dictadura.
E cos no ta bay facil. Tin algun miembro di coalicion cu ta demasiado critico, y mester bay mas cauteloso. Situacion interno mester keda interno y externo ta bay pa publico.
Un intresante programa, pa scucha Ricardo Croes, e parlamentario, lider politico, cu a pone su firma bao di e programa di gobernacion estando awor den parlamento.


text:
E hòmber R.L.M. (Kòrsou, 27 september 1974) a keda sentensiá awe den Korte di Hustisia na un kastigu di 42 luna di prison di kual 12 luna kondishonal i 3 aña temporada di prueba (proeftijd). Demanda di Fiskal tabata 42 luna inkondishonal.
M. a keda detene na yüni 2017 na momentu ku el a trata na manda un set di sala pa Ulanda. Douana, durante un kontrol, a bin haña 12,5 kilo (12.590 gram) di kokaina den e set di sala skondí. Ku esaki el a viola artikulo 3 di Lei di Opio di Kòrsou, esta Opiumlandsverordening, di akuerdo ku rekisitorio di Fiskal di Ministerio Pùbliko (OM).
Ta trata di un residivista, komo ku den pasado, den 2003, el a keda detene na Schiphol ku kokaina den su maleta for di Kòrsou.


text:
ORANJESTAD - Parlamentario Endy Croes ta reacciona fuertemente riba Marlon Sneek alrespecto un articulo cu Sneek a publica fin di siman.
Mocion pa Gobierno percura pa e subsidio necesario pa Arubus N.V. por duna servicio na prijs social na diferente grupo meta
ORANJESTAD - Durante tratamento di presupuesto 2018, Parlamentario Shailiny Tromp-Lee a trata e echo cu mescos cu na hopi pais cu a introduci un transporte publico,
“Gastonan den presupuesto no a subi cu 100 MIYON florin”
ORANJESTAD - Parlamentario Endy Croes ta reacciona riba Richard Arends alrespecto un articulo “fofo” cu Richard a skirbi.
30 aña sirbiendo cu alma y curason
ORANJESTAD - Macuarima: Diaranson 2 mei 2018 a tuma lugar un ceremonia special pa agente policialnan cu a cumpli 30 aña den servicio den Cuerpo Policial Aruba.
“Parlamento tin di hunga un rol importante unda por yama minister pa bin duna cuenta con cos ta bayendo”
ORANJESTAD - Na Aruba riba tereno politico ainda nos falta hopi pa madura y falta ainda tambe pa pueblo compronde y bira consciente riba e esencia di politica y principalmente comprende e trabao di nos como parlamentario.
“Richard Arends mester por ta wak pitufo of e ta haya falta di e salario barbaro di Horizon Consultancy”
ORANJESTAD - Parlamentario Endy Croes ta reacciona riba un articulo hopi infantil di Richard Arends. Segun Richard textualmente cu “tin un aumento di personal di 100 persona entre Januari y Februari 2018”.
Reino A Aproba Credencial Di Consul General Nobo Di Venezuela
ORANJESTAD - Dia 21 di februari Gobierno di Venezuela a pidi Ministerio di Asuntonan Exterior di Reino pa bay di acuerdo cu nombracion di sr. Carlos Jose Mata Figueroa como e consul general nobo di Venezuela na Aruba.


text:
-
Contact
- lionel_326@hotmail.com
E bèrdat di ‘InselAir’ (Ami si no ta keda ketu!)
Reading Time: 7 minutes
Si tin un kompania di aviashon ku ta hopi den notisia awendia ta InselAir. Hopi hende ta reklamá nan pa motibu di tur e retraso i kanselashonnan ku tin, pero mas ainda e echo ku e kompania no ta informá e pasaheronan di kiko ta pasando. Nan ta keda kambia orario i kanselá buelonan sin bisa bo nada. Hende ta yega èrpòrt pa subi avion 8or di mainta, i ta haña nan ta keda èrpòrt te 11or di anochi sin por subi avion, pa despues tende ku nan tin ku bin e siguiente dia, pasó e buelo a keda kanselá. Aparte di esaki e avionnan ta den hopi mal estado, tin ku ta di ‘ground’ i ku no por bula. Manera m’a komprondé ta chatara InselAir ta kumpra na ‘sloperij’, pasa nan un man di fèrf, spùit un tiki ‘air-freshner’ den e kabina, i kuminsá uza pa transportá pasahero. Avion ta keda sakudí den laira, bòltu tur kos den bo stoma.
Awèl, laga mi bisa bo ku mi a kumpra un ‘ticket’ pa bai pasa un wikènt trankil na Boneiru. Bo mes sa, mi tin un ‘side-chick’ einan, i e plan tabata ku mi ta bai serka dje pa huntu nos saka tur strès fo’i kurpa. Ami ta un hende ku ta keda masha loyal na kompanianan lokal te dia mi haña motibu pa no sigui sostené nan. Mi buelo tabata di djabièrnè último ei, 5or di atardi. M’a yega èrpòrt trempan, entusiasmá pa mi bai Boneiru serka mi dushi, mi a ‘check-in’, i bai sinta warda nan yama pa subi avion. Alrededor di 6or, nan ta informá ku e avion tin retraso, i pa sinta warda ku pasenshi. Mi a apresiá ku nan a informá mi di esaki sikiera. Banda di 7or nan ta informá ku e avion ainda tin retraso, pero ku e lo yega 8or en punto, pa asina pasaheronan por subi avion i bai Boneiru. 10or di anochi nan ta kanselá e buelo i bisa pa tur e pasaheronan bin bèk djasabra 6or di mainta. Mi no a gusta esaki masha, pero mi di ta kos ku por pasa. M’a bai kas i bin bèk e siguiente dia. Ora mi ta yega, atrobe nan ta informá ku e buelo tin retraso. pero ku pa 9or di mainta nos lo ta na Boneiru. M’a sinta warda na èrpòrt ei. Ma lesa un buki, m’a post yen kos riba Facebook, m’a sinta wak un pelíkula riba mi ‘tablet’, m’a tira un kabes, m’a sinta kose un flanèl, m’a skibi un buki, m’a para kòmbersa ku un bewaker, despues m’a skibi un buki mas, kana bai Wendy’s bai kome un ‘hamburger’, pasa Bella Italia, dal un eiskrim, despues bolbe skibi un buki mas.
Despues m’a bolbe tira un kabes, lanta kome atrobe, pinta un kuadro, lanta kana rònt èrpòrt, yuda e señora di limpiesa, bari, dueila, limpia e bañonan, frega pòchi i despues m’a bai laba e outonan ku tin na èrpòrt. Ora m’a bira wak oloshi, logá tin 8or di anochi kaba. Akinan si m’a rabia. Ma sali kana bai ofisina di InselAir na èrpòrt, rabiá pa mi zundra nan, pidi mi sèn bek, plùs pa nan paga mi p’e trabounan ku mi a hasi turesten mi tabata warda.
M’a yega na e ofisina di InselAir, reis pechu ariba, pusha e porta di e kantor di InselAir habri, bai dirèkt serka e yùfrou ku ta traha einan. Awó si bo a yeg’i mira e trahadónan aki, lo bo sa ku InselAir tin par di trahadó mas bon ku un koño. Mi no sa ta unda InselAir a buska e hende n’aki, pero tin par di muhé sumamente dushi ta traha einan. Pero mi no a laga esaki influensiá mi. Mi a bai pa koba nan mama i esei mi ta keda para firme riba dje. M’a yega topa un masha lif mes koló di mespel, kabei largu i bunita. E di ku mi “kumbai Papi”…..mesora m’a kue brek, bira wak patras wak si ta ku mi mes e ta papia. E di ku mi “Ta ku bo mes mi ta papia. Ku kiko mi por yuda bo? Bisami”
M’a bis’é ku ta for di djabièrnè 5or mi mester a bula bai Boneiru. Awe ta djasabra 8or di anochi, anto ainda mi no por pone un pia na Boneiru. E di ku mi “Si, bo sa…..e piloto ta malu ku diarea na Boneiru, p’esei e avion no a yega ainda.” M’a puntr’é “anto no tin niun otro piloto?” E di ku mi “e otronan ta ku fakansi”. Despues e di ku mi “T’abo t’e gai ku ta skibi riba CuckooPress tòg” M’a bis’é si, pero no ta esei te ‘issue’. E di ku mi “he eh, mi gusta lesa bo kosnan bo sa. Bo ta masha prèt mes.” M’a bis’é…”focus yùfrou focus.” E di ku mi “mané aworakí mi tin gan’i sa kiko bo tei skibi di bo eksperensia ku InselAir. “Ma bis’é, si mi skibi algu mes lo no ta nada bon.” E di ku mi”Bèrdat bo gusta kuki asina tantu manera bo sa skibi riba Facebook?”. Ma bis’é “Ki dònder e kos ei tin di haber ku loke mi ta reklamando di dje?” E di ku mi “Pa kasualidat mi tin un kuki den mi tas, bo kere?” M’a bis’é. “Mi no ke niun kuki, mi ke……….warda, kuki di kiko bo tin”? E di “Di rasenchi” Mi di…..”hmmm….oké, ‘nami un pida numa.” El a keda wak mi ku un kara masha lif mes i puntra mi “Un pida so bo ke òf bo ke tur”. Ma bis’é “Mi puntr’é “Mi mag haña tur?” E di ku mi “klaro, basta bo skibi un kos ‘leuk’ di InselAir riba bo blog”. M’a bisi’é ku ami hamas i nunka un hende lo por kumpra ku un miserabel kuki. Mi ta hende, honesto, íntegro, korekto, desente, intachabel i inkumprabel”. El a saka e kuki for di e saku, dal un hap den dje den un forma masha sensual mes, anto e di “hmmmm….esta dushi e kos aki ta”. M’a keda wak e sin por a kere loke e shon aki ke a hasi ku un pida kuki. Si mi tin ku bisa e bèrdat di InselAir, mi ta bis’é sin miedu i no tin niun hende, pa bunita i atraktivo i sensual ku e ta, ku lo por kumpra mi a ni ku un kònteiner di kuki.
Diripiente m’a mira e yùfrou ta bai den tas, saka un saku mas ku no un, ni dos, sino tres kuki di rasenchi den dje. Awèl, ami sigur no tin nèt nèt nada di reklamá di InselAir. Semper ku mi a bula mi a ser tratá masha nèchi mes. Bèrdat e avionnan sa tin tardansa, pero esaki ta únikamente pa tèst bo pasenshi. InselAir ta muchu mas ku un simpel kompania di aviashon. Nan ta ‘care’ pa e pasaheronan, i yuda nan desaroyá pasenshi pa dil ku tur tipo di reto den bida. E kanselashonnan ku tin ta simplemente pa bo tuma tempu pa reflehá i realisá ku e dia ei lo por tabata bo último dia na mundu. InselAir ta operá ku yen avion bieu ku ta keda bati i sakudí den laira pa sakudí bo i pone bo realisá kon balioso bo bida ta. Pa asina bo yega kas bo bai serka bo mayornan, bo kasá i bo yunan pa bisa nan kuantu bo stima nan. InselAir ta hasi hopi mas kos kompará ku otro kompanianan di aviashon. Nan ta duna nan kontribushon pa kresementu di e ser humano. Ami ta bula i lo sigui bula ku InselAir.
Por sierto, for di e dia ei, mi ta bai èrpòrt djis pa prèt pa mi wak si e yùfrou ei tei. Mi ta kana pasa 10 bia dilanti kantor di InselAir djis pa wak ki dia e tin kuki pa mi. Ami ta sigui bula ku InselAir, danki na su servisio fenomenal.
Ang, anto e tres bukinan ku mi a skibi miéntras ku mi tabata warda mi buelo, esta ‘Kibra Hacha’, ‘Awa, Habon ku Past’i Djente’ i ‘Niun Pataka’ ta disponibel na Mensing’s Caminada. Ta kon mi ta hasi reklamá InselAir asina? Úniko kos ku ta fastidia mi ta e muhé di Boneiru ku ta blo keda yama ta puntra ki dia mi ta yega Boneiru pa kaba. Mi ke men, bo no tin kuki…..basta di keda fastidia mi bida. Hacht òmbu!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Universidat
Un universidat ta un instituto ku ta duna enseñansa superior i ta hasi diferente investigashon sientífiko. E ta otorgá gradonan akadémiko i títulonan profeshonal.
E nòmber universidat ta bini for di e palabra latin universitas magistrorum et scholarium, kual ta nifiká mas o ménos komunidat di profesornan i akadémikonan. Universidatnan manera nos konosé awendia, a originá na final di tempunan medieval. E universidat di Bologna ta e promé universidat Oropeo i a keda fundá na aña 1088 den e stat italiano na Bologna.
Kontenido
Historia[editá | editá fuente]
For di añanan 700 promé ku Kristu tabatin ya kaba despues di skolnan básiko, skolnan di enseñansa avansá ku bo por a sigui studia si bo tabatin sèn pa paga esaki. E skolnan aki tabata di tal manera i tambe asina karu ku ta solamente yunan di hendenan pudiente i aristokratnan por bishitá. Mayoria profesornan tabata filósofo, oradó òf gramátiko.
Den e tempu di Helenismo tabatin algun instituto ku por wòrdu kompará ku universidatnan di awendia. Esnan mas konosí tabata skol filosófiko di Antena i Mouseion di Alexandrië ku su konosido biblioteka. Den e tempu di e Imperio Romano tabatin tambe kasi mesun tipo di institutonan na Nort Afrika, Roma i Massilia. Den e di kuater siglo Imperio Romano a split den dos parti, ost i wèst. Despues di e kaida di Imperio Romano parti wèst, enseñansa superior sekular a disparsé kasi kompletamente na Wèst Oropa. Den e tempu ei a keda interes solamente pa estudionan superior teológiko.
Tempu ku Islam tabata ekspandiendo tabatin gran interes den siensia griego i filosofia. Na Bagdad, Cairo i Cordoba tabatin universidatnan importante. Hopi oropeo a bai biba na e paisnan aki pa studia i tambe duna lès.
E promé universidatnan oropeo a wòrdu fundá manera esun di Cordoba na aña 1088 na Italia i na Fransia pa duna estudionan di lei, medisina i teologia. Na 1409 e universidat di Aix-en-Provence a wòrdu fundá dor di Lodewijk II di Anjou. Despues di esaki a sigui funda mas universidatnan na Inglatera i Oropa sentral i oriental. E universidatnan medieval tabata haña sosten di outoridatnan di iglesia i sivil. Segun iglesia universidat ta un medio pa konserva fe. Esaki tabata en bèrdat e kaso pasobra e meta prinsipal di e universidatnan no tabata atkerimentu di konosementu, pero pa konserva konosementu i doktrina di iglesia. E universidatnan tabatin hopi privilegio i tabata operá manera un estado den e estado. Na Oropa mucha hòmber tabata bai universidat despues di a terminá nan estudio Trivium, kual tabata konsistí di gramátika, retórika i lógika, i Quadrivium, kual ta aritmétika, geometria, músika y astronomia. Esaki tabata e plan di estudio den e tempu di Imperio Romano.
Na komienso di e tempu moderno djis despues di tempu medieval a funda diferente universidat rònt mundu ku tabata ofresé diferente estudio. Danki na e influensia di verlichting tabatin hopi kambio den universidatnan na final di siglo diesocho. Nan a introdusí na universidatnan un método sientífiko moderno. A kuminsá usa e método eksperimental mas i mas. Siensia a haña su lugá den universidat. E énfasis a kuminsá bai mas tantu riba atkerimentu di mas konosementu. E meta tabata konosementu i no aplikashon di e konosementu aki. E tipo di universidat aki a wòrdu yama universidat Humboldt, kual ta e nòmber di Wilhelm von Humboldt.
A sigui usa e modèl Humboldt aki pa basta tempu. Durante e último dékada a stòp di usa e modèl aki pasobra a kuminsá enfoká mas tantu riba aplikashon di konosementu den industria i komunidat. Asina aki e laso entre universidatnan i komunidat i industria a bira mas fuerte. I di e manera aki un sistema nobo sientífiko a nase.
Universidatnan rònt mundu[editá | editá fuente]
Universidatnan mas antiguo[editá | editá fuente]
Hopi sivilisashon antiguo tabatin sentronan òf institutonan ku tabata ofresé estudionan superior. China tin e universidat mas antiguo na mundu, Skol Superior Shang Hsiang imperial durante e periodo Yu(2257 p. K. – 2208 p. K.). E aktual Universidat Nankin tabata yama promé Akademia Sentral Imperial di Nanking, fundá na aña 258. Universidat Hunan (Changsha ta un kontinuidat di Akademia Yuelu fundá na aña 976.
E Universidat di Takshashila, fundá na Taxila (Pakistan) alrededor di siglo VII p. K., tabata ofresé títulonan universitario. E Universidat di Nalanda, funda na Bihar (India), alrededor di siglo V p. K., tambe tabata duna títulonan akadémiko i tabata ofresé kursonan pa esnan ku a kaba di gradua. Na Gresia, Platon tambe a funda un akademia na aña 387 p. K.
Universidatnan na Persia i Árabe[editá | editá fuente]
E universidatnan na Persia i Arabia ta e orígen di universidat moderno. Durante siglo IV i na final di siglo V a konosé e famoso skolnan di Edesa i Nisibis, fundá pa sirionan kristian i komunidat di maestronan dediká na ekségesis bíbliko. Na aña 489, e sirionan kristian a wòrdu ekspulsá for di Imperio Bizantino, nan a bai Persia. Nan a wòrdu bon risibí einan i asina a funda Akademia di Medisina di Gondishapur, ku a bira famoso rònt mundu.
Na aña 529 Justiniano I a sera e Akademia di Atenas, pa logra un unidat religioso serka e sentronan di estudio di Imperio Romano. Entre añanan 637 i 651, musulmannan árabe a derota e Imperio Persa i a poderá di Gondishapur. Na final di siglo VIII e akademia Gondishapur a wòrdu trasladá pa Bagdad, kaminda e la wòrdu reorganisá i a haña un otro nòmber; Bayt al Hikma(Kas di Sabiduria). Di e manera aki por a tradusí obranan sientífiko di médikonan i filósofonan griego.
Na siglo VIII hospitalnan tabatin un vínkulo basta estrecho ku e universidatnan di medisina kreando asina un sistema laiko, tolerante i rigoroso ku a hasi tal institutonan basta famoso. Di e manera aki a nase tambe college, e sistema nobo di estudionan superior na Merka.
Algun di e universidatnan mas famoso tabata:
- Universidat di Bagdad (Bayt al Hikma, final di siglo VIII): akinan a studia e famoso sabio Al-Razi (Rhazes) (865-925).
- Universidat di Samarcanda: tabatin un opservatorio basta importante
- Universidat al-Karaouine na Fez (Marueko): fundá na aña 859.
- Universidat di Damasco: ku su skol di medisina na nan 1158 kual tabata e sentro sientífiko na Siria.
- Universidat di Cairo (Al-Azhar, 988): e universidat aki ta funshonal te asta dia di awe.
Universidatnan Oropeo[editá | editá fuente]
Na sur di Italia, Skol di Medisina Salernitana ku a wòrdu fundá na siglo IX a aktualisá medisina klásiko.
Na aña 1088 a kuminsá ku Universidat di Bologna(speshalidat tabata lei). E universidat aki tabata ofresé estudionan di medisina. Despues mas i mas universidat a keda fundá rònt Oropa. E proménan tabata:
- Universidat di Ohrid (Reino di Bulgaria, aktual Masedonia) S. IX;
- Universidat di Bologna (Italia) aña 1089;
- Universidat di Oxford (Inglatera) aña 1096;
- Universidat di París (Fransia) aña 1150;
- Universidat di Módena (Italia) aña 1175;
- Universidat di Cambridge (Inglatera) alrededor di aña 1208;
- Universidat di Palencia (Spaña) aña 1208;
- Universidat di Salamanca (Spaña) aña 1218;
- Universidat di Padua (Italia) aña 1223;
- Universidat di Nápoles Federico II (Italia) aña 1224 (esaki ta e universidat laiko mas antiguo na mundu);
- Universidat di Valladolid (Spaña), siglo XIII;
- Universidat di Coímbra (Portugal) aña 1290;
- Universidat di Lérida (Spaña) aña 1300;
- Universidat di Perugia (Italia) aña 1308.
Den tempu medieval, e palabra universidat tabata designá pa e gremio empresarial na Oropa. E universidatnan na Oropa den e tempu ei tabata wòrdu hopi influenshá pa podernan religioso, ku tabata strès riba estudionan religioso i teológiko. E pensamentu sientífiko i humanista a krese pafó di universidat. E Universidat di Cambridge, por ehèmpel, a krea su promé kátedra di investigashon sientífiko na aña 1794.
Universidatnan Merikano[editá | editá fuente]
Algun universidat merikano ta usa e denominashon college (Boston College, Dartmouth College, Canisius College, etc.) òf instituto (Instituto di Teknologia di Massachusetts, Instituto di Teknologia di Georgia, Instituto di Teknologia di California, etc.) na lugá di universidat.
Despues di segunda guera mundial (1939-1945), Merka a bira un super potensia mundial i Oropa a dekaí. Den e tempu ei hopi intelektual i sientífiko aleman a bai biba Merka. Aktualmente e universidat di mas mihó na mundu ta reuní huntu i ta purba pa atraé profeshonalnan di kualke pais dor di na poder ekonómiko. Esaki nos ta yama brain drain.
Siensia natural i informátika ta wòrdu duná riba un nivel haltu na institutonan manera MIT na Massachussets. No tin masha interes pa investigashon riba tereno sosial, artístiko i literario.
Universidatnan Latinoamerikano[editá | editá fuente]
E promé universidatnan di latino Amérika a wòrdu funda pa korona Spañó den e etapa kolonial(promé ku aña 1810). Ni Inglatera ni Portugal i ningun otro potensia kolonial di e tempu ei no a funda universidatnan na Amérika.
E promé universidat ofisialmente fundá na Latinoamérika di akuerdo ku e norma hurídiko imponé dor di monarkia spañó tabata Real y Pontificia Universidad de San Marcos na Lima, Perú.
E universidat a wòrdu funda 12 di mei na aña 1551. Banda di esaki e ta tambe esun di mas antiguo di e kontinente ei ku e sigui funshoná for di siglo XVI. E di dos universidat funda pa korona spañó tabata Real y Pontificia Universidad de Mexico, 21 di sèptèmber 1551, kual aktualmente no ta eksistí mas. For di siglo XVII a keda fundá Universidad Nacional de Córdoba(8 ougustus 1621), Universidad San Francisco Xavier de Chuquisaca(27 mart 1624) i Universidad de San Carlos de Guatemala(31 yanüari 1676).
Ademas di esnan ya kaba menshoná, na Santo Domingu, a konstituí Universidad de Santo Tomás de Aquino. Esaki a keda aprobá 28 di òktober 1538. Sin embargo e universidat aki no a ser rekonosé ofisialmente pa korona spañó. Ta te 26 di mei 1747 e universidat aki a keda ofisialmente fundá. Segun algun historiadó e universidat aki a sera i segun otronan e la stòp di eksistí. na aña 1824. E aktual Universidad Autónoma de Santo Domingo ku a habri ofisialmente na aña 1914 ta esun ku a sigui segun historiadónan. E tema aki te ainda ta punto di diskushon.
E modelo tabata e universidatnan di Spaña(Salamanca, Alcalá de Henares), pero e universidatnan kolonial tabata semi religioso; nan kriterionan i métodonan a sigui pa un largu tempu. E aspektonan aktual a nase huntu ku e reforma universitario di aña 1918, kual e ekstendé henter Latinoamérika.
Brasil no tabatin universidat den e époka kolonial. E reforma universitario tabata un influensia fuerte. Bolivia kontrali di Brasil si tabatin hopi instituto di enseñansa. Esun di mas importante tabata UMRP de San Francisco Xavier di Chuquisaca.
Edukashon i Investigashon[editá | editá fuente]
E tareanan prinsipal di un universidat ta duna edukashon sientífiko i hasi investigashon riba tur tipo di tereno.
Enseñansa superior na universidat ta kuminsá despues di edukashon sekundario. Estudio superior tin e siguiente struktura: tres òf kuater aña Lisensiatura(Bachelor) i despues un òf dos aña di Maestria(Master). Despues di a terminá e lisensiatura i maestria e studiante por yama su mes un doctorandus. E ta haña komo titulo dilanti di su nòmber drs òf mr.. Despues di a hal maestria tambe tin e posibilidat pa promové. Bo ta promové dor di hasi un investigashon sientífiko riba un tema i despues skibi i defendé públikamente un tésis(proefschrift na ulandes). Esaki bou di supervishon di un promotor ku mayoria bia ta un profesor haltu di un universidat. Bo mester ta un doctorandus pa promové. Despues e persona konserní ta haña e titulo di doctor.
Universidatnan na Kòrsou[editá | editá fuente]
Aki ta sigui un lista di e diferente universidatnan na Kòrsou:
- University of Curaçao
- University of the Dutch Caribbean
- Caribbean International University
- St. Martinus University
- Inter-Continental University of the Caribbean
- OTC HBO